title: 2014/543/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima II — Il-Kunsill Ewropew u l-Kunsill

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/24

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima II — Il-Kunsill Ewropew u l-Kunsill
   (2014/543/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2012 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2012 (COM(2013) 570 — C7-0275/2013) (2),

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2012, flimkien mat-tweġibiet tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll dwar il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri għas-sena finanzjarja 2012 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6) u b’mod partikolari l-Artikoli 164, 165 u 166 tiegħu,

               —

               wara li kkunsidra l-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni fi kwistjonijiet baġitarji u dwar ġestjoni finanzjarja tajba (7),

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0189/2014),

               1.

               Jipposponi d-deċiżjoni tiegħu dwar l-għoti ta’ kwittanza lis-Segretarju Ġenerali tal-Kunsill għall-implimentazzjoni tal-baġit tal-Kunsill Ewropew u tal-Kunsill għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lill-Kunsill Ewropew, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 56, 29.2.2012.

      (2)  ĠU C 334, 15.11.2013, p. 1.

      (3)  ĠU C 331, 14.11.2013, p. 1.

      (4)  ĠU C 334, 15.11.2013, p. 122.

      (5)  ĠU L 248, 16.9.2002, p. 1.

      (6)  ĠU L 298, 26.10.2012, p. 1.

      (7)  ĠU C 373, 20.12.2013, p. 1.


title: Deċiżjoni tal-Kunsill (PESK) 2015/1764 tal-1 ta' Ottubru 2015 li temenda d-Deċiżjoni 2014/512/PESK dwar miżuri restrittivi fid-dawl tal-azzjonijiet tar-Russja li jiddestabbilizzaw is-sitwazzjoni fl-Ukraina

text:
               2.10.2015

               MT

               Il-Ġurnal Uffiċjali tal-Unjoni Ewropea

               L 257/42

         DEĊIŻJONI TAL-KUNSILL (PESK) 2015/1764
   tal-1 ta' Ottubru 2015
   li temenda d-Deċiżjoni 2014/512/PESK dwar miżuri restrittivi fid-dawl tal-azzjonijiet tar-Russja li jiddestabbilizzaw is-sitwazzjoni fl-Ukraina
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fil-31 ta' Lulju 2014, il-Kunsill adotta d-Deċiżjoni 2014/512/PESK (1) dwar miżuri restrittivi fid-dawl tal-azzjonijiet tar-Russja li jiddestabbilizzaw is-sitwazzjoni fl-Ukraina.

               (2)

               Il-Kunsill jikkunsidra li dawk il-miżuri restrittivi ma għandhomx jaffettwaw l-industrija spazjali Ewropea.

               (3)

               Għalhekk, għandhom ikunu permessi ċerti operazzjonijiet li jirrigwardaw pirotekniċi speċifiċi msemmija fil-Lista Militari Komuni tal-Unjoni Ewropea (2), li huma neċessarji għall-użu ta' lanċaturi operati minn fornituri ta' servizzi ta' llanċar tal-Istati Membri jew stabbiliti fi Stat Membru, jew għall-użu ta' operazzjonijiet ta' llanċar ta' programmi spazjali tal-Unjoni, tal-Istati Membri tiegħu jew tal-Aġenzija Spazjali Ewropea, jew għar-riforniment ta' satelliti minn produtturi ta' satelliti stabbiliti fi Stat Membru,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2014/512/PESK hija b'dan emendata kif ġej:

               (1)

               Fl-Artikolu 2 il-paragrafi li ġejjin huma miżjuda:
               “5.   Il-projbizzjonijiet fil-paragrafi 1 u 3 ma għandhomx japplikaw għal:

                           (a)

                           il-bejgħ, il-forniment jew l-esportazzjoni, u l-importazzjoni, ix-xiri jew it-trasport ta' idrażin (CAS 302-01-2) f'konċentrazzjonijiet ta' 70 fil-mija jew aktar;

                           (b)

                           l-importazzjoni, ix-xiri jew it-trasport ta' idrażin dimetil mhux simmetriku (CAS 57-14-7),

                           (c)

                           il-bejgħ, il-forniment, it-trasferiment jew l-esportazzjoni, u l-importazzjoni, ix-xiri jew it-trasport ta' idrażin monometil (CAS 60-34-4),

                     għall-użu ta' lanċaturi operati minn fornituri Ewropej ta' servizzi ta' llanċar, jew għall-użu ta' operazzjonijiet ta' llanċar ta' programmi spazjali, jew għar-riforniment ta' satelliti minn produtturi ta' satelliti minn produtturi Ewropej ta' satelliti.
               L-ammont ta' kull esportazzjoni ta' idrażin għandu jiġi kkalkolat skont l-operazzjoni jew l-operazzjonijiet ta' llanċar jew is-satelliti li għalihom ikun sar u ma għandux jeċċedi kwantità totali ta' 800 Kg għal kull operazzjoni individwali ta' llanċar jew satellita. L-ammont ta' kull esportazzjoni ta' idrażin monometil għandu jiġi kkalkolat skont l-operazzjoni jew l-operazzjonijiet ta' llanċar jew is-satelliti li għalihom ikun sar.
               6.   Il-projbizzjonijiet fil-paragrafu 2 ma għandhomx japplikaw għall-forniment ta' assistenza teknika, servizzi ta' intermedjazzjoni jew servizzi oħra u għall-forniment ta' finanzjamenti jew assistenza finanzjarja, relatati mal-operazzjonijiet imsemmijin fil-punti (a), (b) u (c) tal-paragrafu 5.
               7.   L-operazzjonijiet imsemmijin fil-punti (a), (b) u (c) tal-paragrafu 5 u fil-paragrafu 6 għandhom ikunu soġġetti għall-awtorizzazzjoni minn qabel tal-awtoritajiet kompetenti tal-Istati Membri. L-Istati Membri għandhom debitament jinfurmaw lill-Kunsill fil-każijiet kollha fejn huma jagħtu awtorizzazzjoni. L-informazzjoni għandha tinkludi d-dettalji tal-ammonti ttrasferiti u tal-utent finali.”.

               (2)

               Fl-Artikolu 9(1) is-subparagrafu li ġej huwa miżjud:
               “L-Artikolu 2(6) għandu japplika mid-9 ta' Ottubru 2015.”

         Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, l-1 ta' Ottubru 2015.

            Għall-Kunsill

            Il-President

         E. SCHNEIDER

      (1)  Deċiżjoni 2014/512/PESK tal-31 ta' Lulju 2014 dwar miżuri restrittivi fid-dawl tal-azzjonijiet tar-Russja li jiddestabbilizzaw is-sitwazzjoni fl-Ukraina (ĠU L 229, 31.7.2014, p. 13).

      (2)  ĠU C 129, 21.4.2015, p. 1.


title: Deċiżjoni tal-Parlament Ewropew u tal-Kunsill tas- 27 ta' April 2006 dwar il-mobilizzazzjoni tal-Fond ta' Solidarjetà ta' l-Unjoni Ewropea skond punt 3 tal-Ftehim Interistituzzjonali tas- 7 ta' Novembru 2002 bejn il-Parlament Ewropew, il-Kunsill u l-Kummissjoni dwar il-finanzjament tal-Fond ta' Solidarjetà ta' l-Unjoni Ewropea li jissupplimenta l-Ftehim Interistituzzjonali tas- 6 ta' Mejju 1999 dwar id-dixxiplina tal-baġit u titjib fil-proċedura tal-baġit

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               846

         DEĊIŻJONI TAL-PARLAMENT EWROPEW U TAL-KUNSILL
   tas-27 ta' April 2006
   dwar il-mobilizzazzjoni tal-Fond ta' Solidarjetà ta' l-Unjoni Ewropea skond punt 3 tal-Ftehim Interistituzzjonali tas-7 ta' Novembru 2002 bejn il-Parlament Ewropew, il-Kunsill u l-Kummissjoni dwar il-finanzjament tal-Fond ta' Solidarjetà ta' l-Unjoni Ewropea li jissupplimenta l-Ftehim Interistituzzjonali tas-6 ta' Mejju 1999 dwar id-dixxiplina tal-baġit u titjib fil-proċedura tal-baġit
   (2006/397/KE)
   IL-PARLAMENT EWROPEW U L-KUNSILL TA' L-UNJONI EWROPEA,
   Wara li kkunsidraw il-Ftehim Interistituzzjonali tas-7 ta' Novembru 2002 bejn il-Parlament Ewropew, il-Kunsill u l-Kummissjoni dwar il-finanzjament tal-Fond ta' Solidarjetà ta' l-Unjoni Ewropea li jissupplimenta il-Ftehim Interistituzzjonali tas-6 ta' Mejju 1999 dwar id-dixxiplina tal-baġit u titjib fil-proċedura tal-baġit (1), u b'mod partikolari punt 3 tiegħu,
   Wara li kkunsidraw ir-Regolament tal-Kunsill (KE) Nru. 2012/2002 tal-11 ta' Novembru 2002 li jistabilixxi il-Fond ta' Solidarjetà ta' l-Unjoni Ewropea (2),
   Wara li kkunsidraw il-proposta tal-Kummissjoni,
   Filwaqt li:

               (1)

               L-Unjoni Ewropea waqqfet Fond ta' Solidarjetà (il-“Fond”) biex turi solidarjetà mal-popolazzjonijiet tar-reġjuni milquta mid-diżastru.

               (2)

               Il-Ftehim Interistituzzjonali tas-7 ta' Novembru 2002 jippermetti l-mobilizzazzjoni tal-Fond fil-limitu ta' EUR 1 biljun annwali.

               (3)

               Ir-Regolament (KE) Nru. 2012/2002 fih dispożizzjonijiet li permezz tagħhom il-Fond jista' jiġi mobilizzat.

               (4)

               Il-Bulgarija, r-Rumanija u l-Awstrija issottemettew applikazzjonijiet sabiex jimobilizzaw il-Fond, fir-rigward ta' ħames diżastri ikkawżati minn għargħar.

         IDDEĊIDEW KIF ĠEJ:
   Artikolu 1
   Il-Fond ta' Solidarjetà ta' l-Unjoni Ewropea se jiġi mmobilizzat biex jipprovdi s-somma ta' EUR 106 357 627 bħala allokazzjoni ta' impenn mill-baġit ġenerali ta' l-Unjoni Ewropea għas-sena finanzjarja 2006.
   Artikolu 2
   Din id-Deċiżjoni se tiġi ppubblikata fil-Ġurnal Uffiċjali ta' l-Unjoni Ewropea.

      Magħmul fi Brussell, nhar is-27 ta' April 2006.

            Għall-Parlament Ewropew

            Il-President

         J. BORRELL FONTELLES

            Għall-Kunsill

            Il-President

         H. WINKLER

      (1)  ĠU C 283, 20.11.2002, p. 1.

      (2)  ĠU L 311, 14.11.2002, p. 3.


title: Deċiżjoni tal-Kummissjoni tal- 14 ta’ Diċembru 2009 li temenda d-Deċiżjoni 2007/230/KE dwar formola li tikkonċerna l-leġiżlazzjoni soċjali marbuta mal-attivitajiet tat-trasport bit-triq (notifikata bid-dokument numru C(2009) 9895) (Test b’relevanza għaż-ŻEE)

text:
                  16.12.2009

                  MT

                  Il-Ġurnal Uffiċjali tal-Unjoni Ewropea

                  L 330/80

            DEĊIŻJONI TAL-KUMMISSJONI
      tal-14 ta’ Diċembru 2009
      li temenda d-Deċiżjoni 2007/230/KE dwar formola li tikkonċerna l-leġiżlazzjoni soċjali marbuta mal-attivitajiet tat-trasport bit-triq
      (notifikata bid-dokument numru C(2009) 9895)
      (Test b’relevanza għaż-ŻEE)
      (2009/959/UE)
      IL-KUMMISSJONI EWROPEA,
      Wara li kkunsidrat it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 2006/22/KE tal-Parlament Ewropew u tal-Kunsill tal-15 ta’ Marzu 2006 dwar il-kundizzjonijiet minimi għall-implimentazzjoni tar-Regolamenti tal-Kunsill (KEE) Nru 3820/85 u Nru 3821/85 dwar il-leġiżlazzjoni soċjali li għandha x’taqsam ma’ attivitajiet tat-trasport bit-triq u li tħassar id-Direttiva tal-Kunsill 88/599/KEE (1), u b’mod partikolari l-Artikoli 11(3) u 13 tagħha,
      Billi:

                  (1)

                  Is-sors primarju tal-informazzjoni fil-kontrolli tat-triq huwa r-reġistrazzjonijiet li jsiru fit-takografu. In-nuqqas ta’ reġistrazzjonijiet għandu jkun ġustifikat biss fejn ir-reġistrazzjonijiet tat-takografu, inkluż dawk imdaħħlin manwalment, ma kenux possibbli għal raġunijiet oġġettivi. F’dawn il-każijiet għandha tiġi stabbilita ċ-ċertifikazzjoni li tikkonferma dawn ir-raġunijiet.

                  (2)

                  Il-formola taċ-ċertifikazzjoni pprovduta fl-Anness għad-Deċiżjoni tal-Kummissjoni 2007/230/KE (2) ma kenitx suffiċjenti biex tkopri l-każijiet kollha fejn huwa teknikament impossibbli li jkun hemm reġistrazzjoni tal-attivitajiet ta’ sewwieq fuq it-tagħmir tar-reġistrazzjoni.

                  (3)

                  Sabiex tittejjeb l-effiċjenza u l-effettività tal-kontrolli mill-Istati Membri, tal-konformità mad-dispożizzjonijiet tar-Regolament (KE) Nru 561/2006 tal-Parlament Ewropew u tal-Kunsill tal-15 ta’ Marzu 2006 dwar l-armonizzazzjoni ta’ ċerta leġiżlazzjoni soċjali li għandha x’taqsam mat-trasport bit-triq u li jemenda r-Regolamenti tal-Kunsill (KEE) Nru 3821/85 u (KE) Nru 2135/98 u li jħassar ir-Regolament tal-Kunsill (KEE) Nru 3820/85 (3), il-formola għandha tiġi modifikata billi jiddaħħlu elementi addizzjonali ma’ dawk indikati fl-Artikolu 11(3) tad-Direttiva 2006/22/KE.

                  (4)

                  Il-formola taċ-ċertifikazzjoni għandha tintuża biss jekk ir-reġistrazzjonijiet tat-takografiċi, għal raġunijiet tekniċi oġġettivi, mhumiex kapaċi juru li d-dispożizzjonijiet tar-Regolament (KE) Nru 561/2006 ġew rispettati.

                  (5)

                  Il-miżuri pprovduti f’din id-Deċiżjoni huma skont l-opinjoni tal-Kumitat stabbilit skont l-Artikolu 18(1) tar-Regolament tal-Kunsill (KEE) Nru 3821/85 tal-20 ta’ Diċembru 1985 dwar apparat ta’ reġistrazzjoni għat-trasport bit-triq (4),

            ADOTTAT DIN ID-DEĊIŻJONI:
      Artikolu 1
      L-Anness għad-Deċiżjoni 2007/230/KE huwa mibdul bit-test fl-Anness għal din id-Deċiżjoni.
      Artikolu 2
      Din id-Deċiżjoni hija indirizzata lill-Istati Membri.

         Magħmul fi Brussell, l-14 ta’ Diċembru 2009.

               Għall-Kummissjoni

            Antonio TAJANI

               Viċi President

         (1)  ĠU L 102, 11.4.2006, p. 35.

         (2)  ĠU L 99, 14.4.2007, p. 14.

         (3)  ĠU L 102, 11.4.2006, p. 1.

         (4)  ĠU L 370, 31.12.1985, p. 8.

         ANNESS

         Test ta 'immaġni

            ĊERTIFIKAZZJONI TAL-ATTIVITAJIET (1)
            (IR-REGOLAMENT (KE) Nru 561/2006 JEW L-AETR (2))
            Għandha timtela bit-tajpjar u għandha tkun iffirmata qabel vjaġġ.
            Għandha tinżamm mar-reġistri oriġinali tat-tagħmir ta’ kontroll kulfejn hemm ir-rekwiżit li jinżammu
            False attestations constitute an infringement
            Din il-parti għandha timtela mill-impriża
            1. Isem l-impriża: …
            2. L-indirizz tat-triq, il-kodiċi postali, il-belt, il-pajjiż: …
            3. In-numru tat-telefown (bil-prefiss internazzjonali inkluż): …
            4. In-numru tal-feks (bil-prefiss internazzjonali inkluż): …
            5. L-indirizz tal-posta elettronika: …
            Jiena, li qed niffirma hawn taħt:
            6. Kunjom u isem: …
            7. Kariga fl-impriża: …
            niddikjara li s-sewwieq:
            8. Kunjom u isem: …
            9. Data tat-twelid (jum/xahar/sena): …
            10. In-numru tal-liċenzja tas-sewqan jew tal-karta tal-identità jew tal-passaport: …
            11. li beda jaħdem fl-impriża fil-(jum/xahar/sena): …
            għall-perjodu:
            12. minn (ħin/jum/xahar/sena): …
            13. sa (ħin/jum/xahar/sena): …
            14. kien bil-liv tal-mard (*)
            15. kien bil-liv annwali (*)
            16. kien bil-liv jew serħan (*)
            17. saq vettura eżentata mill-ambitu tar-Regolament (KE) Nru 561/2006 jew l-AETR (*)
            18. għamel xogħol ieħor flok sewqan (*)
            19. kien disponibbli (*)
            20. Post: …
            Data: …
            Firma
            21. Jiena, is-sewwieq, nikkonferma li ma kontx qed insuq vettura li taqa’ taħt l-ambitu tar-Regolament (KE) Nru 561/2006 jew tal-AETR matul il-perjodu msemmi hawn fuq.
            22. Post: …
            Data: …
            Firma tas-sewwieq
            (1) Din il-formola hija disponibbli fil-versjoni elettronika u li tista’ tiġi stampata fuq l-indirizz li ġej: http://ec.europa.eu
            (2) Ftehim Ewropew dwar ix-xogħol tal-ekwipaġġi li jaħdmu fuq vetturi użati għat-trasport fuq it-toroq internazzjonali.
            (*) Għażel kaxxa waħda biss.


title: 2007/739/KE: Deċiżjoni tal-Kunsill tat- 22 ta’ Ottubru 2007 li tikkonċerna l-konklużjoni ta’ Ftehim bejn il-Komunità Ewropea u l-Federazzjoni Russa dwar il-kummerċ ta’ ċerti prodotti ta’ l-azzar

text:
               17.11.2007

               MT

               Il-Ġurnal Uffiċjali ta’ l-Unjoni Ewropea

               L 300/51

         DEĊIŻJONI TAL-KUNSILL
   tat-22 ta’ Ottubru 2007
   li tikkonċerna l-konklużjoni ta’ Ftehim bejn il-Komunità Ewropea u l-Federazzjoni Russa dwar il-kummerċ ta’ ċerti prodotti ta’ l-azzar
   (2007/739/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133, flimkien ma’ l-Artikolu 300(2) tiegħu,
   Wara li kkunsidra l-proposta tal-Kummissjoni,
   Billi:

               (1)

               Il-Ftehim ta’ Partenarjat u Kooperazzjoni bejn il-Komunitajiet Ewropej u l-Istati Membri tagħhom u l-Federazzjoni Russa (1), minn hawn ’il quddiem “il-PCA”, daħal fis-seħħ fl-1 ta’ Diċembru 1997.

               (2)

               L-Artikolu 21(1) tal-PCA jipprevedi li l-kummerċ ta’ ċerti prodotti ta’ l-azzar jiġi rregolat mit-Titolu III ta’ dan il-Ftehim, għajr għall-Artikolu 15 tiegħu, u mid-dispożizzjonijiet ta’ ftehim dwar arranġamenti kwantitattivi.

               (3)

               Għas-snin 1995-2006, il-kummerċ ta’ ċerti prodotti ta’ l-azzar kien is-suġġett tal-ftehimiet bejn il-Partijiet għall-PCA. Għalhekk huwa xieraq li jiġi konkluż ftehim ġdid li jqis l-iżviluppi fir-relazzjoni bejn il-Partijiet.

               (4)

               Il-Ftehim għandu jkun approvat,

         IDDEĊIEDA KIF ĠEJ:
   Artikolu 1
   1.   Il-Ftehim bejn il-Komunità Ewropea u l-Federazzjoni Russa dwar il-kummerċ ta’ ċerti prodotti ta’ l-azzar huwa b’dan approvat f’isem il-Komunità.
   2.   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jinnomina l-persuna jew persuni li jkollhom is-setgħa li jiffirmaw il-Ftehim sabiex jorbot lill-Komunità.

      Magħmula fil-Lussemburgu, 22 ta’ Ottubru 2007.

            Għall-Kunsill

            Il-President

         J. SILVA

      (1)  ĠU L 327, 28.11.1997, p. 3.
    ---documentbreak---

               17.11.2007

               MT

               Il-Ġurnal Uffiċjali ta’ l-Unjoni Ewropea

               L 300/52

         FTEHIM
   bejn il-Komunità Ewropea u l-Federazzjoni Russa dwar il-kummerċ ta’ ċerti prodotti ta’ l-azzar
   IL-KOMUNITÀ EWROPEA,
   minn naħa waħda, u
   L-FEDERAZZJONI RUSSA,
   min-naħa l-oħra,
   li t-tnejn huma Partijiet għal dan il-Ftehim,
   BILLI l-Ftehim ta’ Partenarjat u Kooperazzjoni (minn hawn ’il quddiem “il-PCA”) li jistabbilixxi partenarjat bejn il-Komunitajiet Ewropej u l-Istati Membri tagħhom, minn naħa waħda, u l-Federazzjoni Russa, min-naħa l-oħra (1), daħal fis-seħħ fl-1 ta’ Diċembru 1997;
   BILLI l-Partijiet jixtiequ jippromwovu l-iżvilupp ordnat u ekwu ta’ kummerċ ta’ l-azzar bejn il-Komunità Ewropea (minn hawn ’il quddiem “il-Komunità”) u l-Federazzjoni Russa (minn hawn ’il quddiem “ir-Russja”);
   BILLI l-Artikolu 21 tal-PCA jipprevedi li l-kummerċ tal-prodotti ta’ l-azzar tal-Komunità Ewropea tal-Faħam u ta’ l-Azzar, minn hawn ’il quddiem “il-KEFA”, għandu jkun irregolat mit-Titolu III, minbarra l-Artikolu 15 tiegħu, u mid-dispożizzjonijiet ta’ ftehim.
   BILLI dan il-Ftehim huwa l-ftehim imsemmi fl-Artikolu 21 tal-PCA;
   META wieħed jikkunsidra l-proċess ta’ adeżjoni tar-Russja ma’ l-Organizzazzjoni Dinjija tal-Kummerċ (il-WTO) u l-appoġġ tal-Komunità għall-integrazzjoni tar-Russja fis-sistema internazzjonali tal-kummerċ;
   BILLI għas-snin 1995-2006 il-kummerċ ta’ ċerti prodotti ta’ l-azzar kien is-suġġett tal-ftehimiet; huwa xieraq li jiġi stabbilit ftehim ġdid li jqis l-iżviluppi fir-relazzjoni bejn il-Partijiet;
   BILLI dan il-Ftehim għandu jkun akkumpanjat minn koperazzjoni bejn il-Partijiet fir-rigward ta’ l-industriji tagħhom ta’ l-azzar, inklużi skambji xierqa ta’ tagħrif, fi ħdan il-Grupp ta’ Kuntatt dwar il-faħam u l-azzar kif previst fil-Protokoll 1 għall-PCA,
   FTIEHMU KIF ĠEJ:
   Artikolu 1
   1.   Dan il-ftehim japplika għall-kummerċ tal-prodotti ta’ l-azzar ta’ dik li qabel kienet il-KEFA.
   2.   Il-kummerċ tal-prodotti ta’ l-azzar stipulat fl-Anness I jista’ jkun suġġett għal limiti kwantitattivi.
   3.   Il-kummerċ tal-prodotti ta’ l-azzar li mhuwiex stipulat fl-Anness I m’għandux ikun suġġett għal limiti kwantitattivi.
   4.   Fil-każ ta’ prodotti ta’ l-azzar u ta’ materji li mhumiex koperti b’dan il-Ftehim, id-dispożizzjonijiet rilevanti tal-PCA għandhom japplikaw.
   Artikolu 2
   1.   Il-Partijiet jaqblu li jistabbilixxu u jżommu għall-perjodu ta’ validità tal-Ftehim attwali għal kull sena kalendarja arranġamenti kwantitattivi li jiffissaw il-limiti stipulati fl-Anness II fuq l-esportazzjonijiet Russi lejn il-Komunità tal-prodotti stipulati fl-Anness I. Dawn l-esportazzjonijiet għandhom ikunu suġġetti għal sistema ta’ kontroll doppju kif speċifikat fil-Protokoll A mehmuż ma’ dan il-Ftehim.
   2.   Il-Partijiet jaqblu li l-importazzjonijiet fil-Komunità mir-Russja tal-prodotti inklużi fl-Anness I mill-1 ta’ Jannar 2007 sad-dħul fis-seħħ ta’ dan il-Ftehim għandhom jitnaqqsu mil-limiti kwantitattivi stipulati fl-Anness II.
   3.   L-importazzjonijiet ta’ kwantitajiet li jaqbżu dawk imsemmija fl-Anness II għandhom jiġu awtorizzati f’każ li l-industrija Komunitarja ta’ l-azzar ma tkunx tista’ tissodisfa d-domanda interna u tirriżulta f’nuqqas ta’ provvista għal wieħed jew aktar mill-prodotti elenkati fl-Anness I. Il-konsultazzjonijiet għandhom isiru mill-ewwel fuq talba ta’ waħda mill-Partijiet sabiex jiġi ddeterminat il-livell tan-nuqqas fuq il-bażi ta’ evidenza oġġettiva. Wara l-konklużjonijiet tal-konsultazzjonijiet, il-Komunità għandha tħaddem il-proċeduri interni tagħha sabiex iżżid il-limiti kwantitattivi stipulati fl-Anness II.
   4.   Fil-każ fejn il-pajjiżi kandidati għas-sħubija fl-Unjoni Ewropea jissieħbu qabel it-tmiem ta’ dan il-Ftehim, il-Partijiet jiftiehmu li jikkunsidraw iż-żieda ta’ limiti kwantitattivi stipulati fl-Anness II.
   Artikolu 3
   1.   L-importazzjonijiet fit-territorju doganali tal-Komunità għaċ-ċirkolazzjoni ħielsa tal-prodotti stipulati fl-Anness I għandhom ikunu suġġetti għall-preżentazzjoni ta’ awtorizzazzjoni għall-importazzjoni maħruġa mill-awtorità kompetenti ta’ Stat Membru bbażata fuq il-produzzjoni ta’ liċenzja ta’ l-esportazzjoni maħruġa mill-awtoritajiet tar-Russja, u għal prova ta’ l-oriġini skond id-dispożizzjonijiet tal-Protokoll A mehmuż ma’ dan il-Ftehim.
   2.   L-importazzjonijiet fit-territorju doganali tal-Komunità tal-prodotti stipulati fl-Anness I ma għandhomx ikunu suġġetti għal-limiti kwantitattivi stipulati fl-Anness II sakemm jiġu ddikjarati li huma għal esportazzjoni mill-ġdid ’il barra mill-Komunità fl-istess stat jew wara li jkunu ġew ipproċessati, fi ħdan is-sistema amministrattiva ta’ kontroll li teżisti fi ħdan il-Komunità.
   3.   Għal dawk il-limiti kwantitattivi li ma jkunux intużaw matul l-ewwel sena kalendarja, it-trasferiment għal-limiti kwantitattivi korrispondenti għas-sena kalendarja ta’ wara huwa awtorizzat sa 7 % tal-limitu kwantitattiv rilevanti kif stipulat fl-Anness II għall-grupp ta’ prodotti konċernat għal dik is-sena li fiha ma jkunx intuża. Ir-Russja għandha tinnotifika lill-Komunità sa mhux aktar tard mill-31 ta’ Marzu tas-sena ta’ wara jekk ikollha l-intenzjoni li tagħmel użu minn din id-dispożizzjoni.
   4.   Sa 7 % tal-limitu kwantitattiv għal grupp speċifiku ta’ prodotti jista’ jiġi ttrasferit lejn wieħed jew aktar gruppi oħra fl-istess kategorija ta’ prodotti, jiġifieri fil-kategoriji SA jew SB. Barra minn hekk, it-trasferimenti bejn il-kategoriji SA u SB jistgħu jsiru sa 25 000 tunnellata. Barra dan, sa massimu ta’ 25 000 tunnellata oħra jistgħu jiġu ttrasferiti bejn SA u SB wara ftehim bejn il-Partijiet. Wara t-talba tar-Russja għat-trasferiment ta’ dawn il-25 000 tunnellata addizzjonali, il-Komunità għandha tgħarraf lir-Russja bid-deċiżjoni tagħha f’perjodu raġonevoli ta’ żmien, possibbilment fi żmien 60 jum mid-data tar-riċezzjoni tat-talba. Dawn it-trasferimenti jistgħu jsiru darba matul sena kalendarja. Kull tibdil fil-limiti kwantitattivi li jirriżulta minn trasferimenti għandu jaffettwa biss is-sena kalendarja li qiegħda tiżvolġi. Ir-Russja għandha tinnotifika l-Komunità sa mhux aktar tard mill-1 ta’ Mejju jekk ikollha l-intenzjoni li tagħmel użu minn din id-dispożizzjoni.
   Artikolu 4
   1.   Bil-ħsieb li jrendu s-sistema ta’ kontroll doppju effettiva kemm jista’ jkun u sabiex inaqqsu kemm jistgħu l-possibbiltajiet ta’ abbuż u evażjoni:

               —

               l-awtoritajiet tal-Komunità għandhom jgħarrfu lir-Russja sat-28 ta’ kull xahar bl-awtorizzazzjonijiet għall-importazzjoni maħruġa matul ix-xahar ta’ qabel;

               —

               l-awtoritajiet Russi għandhom jgħarrfu lill-Komunità sat-28 ta’ kull xahar bil-liċenzja ta’ l-esportazzjoni maħruġa matul ix-xahar ta’ qabel.

         Fil-każ ta’ diskrepanza sinifikanti li tqis il-fatturi taż-żmien involuti f’dak li għandu x’jaqsam ma’ dan it-tagħrif kull waħda miż-żewġ Partijiet tista’ titlob konsultazzjonijiet li għandhom isiru minnufih.
   2.   Bla ħsara għall-paragrafu 1 u bil-ħsieb li jiżguraw it-tħaddim effettiv ta’ dan il-Ftehim, il-Komunità u r-Russja jaqblu li jieħdu l-passi kollha meħtieġa sabiex jevitaw, jistħarrġu u jieħdu kull azzjoni legali u/jew amministrattiva meħtieġa kontra l-evażjoni, notevolment permezz tat-trasbord, rotta differenti, dikjarazzjoni falza li tikkonċerna l-pajjiż jew il-post ta’ oriġini, falsifikazzjoni ta’ dokumenti, dikjarazzjoni falza fir-rigward tal-kwantitajiet, id-deskrizzjoni jew il-klassifikazzjoni tal-merkanzija. Għalhekk, il-Komunità u r-Russja jaqblu li jistabbilixxu d-dispożizzjonijiet legali u l-proċeduri amministrattivi meħtieġa li jippermettu li tittieħed azzjoni effettiva kontra din l-evażjoni, li għandhom jinkludu l-adozzjoni ta’ miżuri korrettivi li jorbtu legalment kontra l-esportaturi u/jew l-importaturi involuti.
   3.   F’każ li l-Komunità tkun tal-fehma li fuq il-bażi tat-tagħrif disponibbli dan il-Ftehim ikun qiegħed jinħarab, il-Komunità tista’ titlob konsultazzjonijiet mar-Russja li għandhom isiru minnufih.
   4.   Fl-istennija tar-riżultati tal-konsultazzjonijiet imsemmija fil-paragrafu 3, ir-Russja għandha, bħala miżura ta’ prekawzjoni, u jekk jintalab hekk mill-Komunità, tieħu l-miżuri kollha meħtieġa sabiex tiżgura li, fejn ikun hemm prova suffiċjenti ta’ evażjoni, l-aġġustamenti tal-limiti kwantitattivi li jista’ jintlaħaq qbil dwarhom wara l-konsultazzjonijiet imsemmija fil-paragrafu 3 għandhom jitwettqu għas-sena kalendarja li fiha saret it-talba għall-konsultazzjonijiet taħt il-paragrafu 3, jew għas-sena ta’ wara, jekk il-limitu għal dik is-sena kalendarja jiġi eżawrit.
   5.   Jekk il-Partijiet matul il-konsultazzjonijiet imsemmija fil-paragrafu 3 ma jkunux jistgħu jilħqu soluzzjoni reċiproka sodisfaċenti, il-Komunità jkollha d-dritt:

               (a)

               fejn ikun hemm prova suffiċjenti li l-prodotti koperti minn dan il-Ftehim li joriġinaw mir-Russja kienu importati b’evażjoni ta’ dan il-Ftehim, tattribwixxi l-kwantitajiet rilevanti għal-limiti kwantitattivi stabbiliti skond il-Ftehim;

               (b)

               fejn ikun hemm prova suffiċjenti li turi dikjarazzjoni falza li tikkonċerna kwantitajiet, deskrizzjoni jew klassifikazzjoni, li tirrifjuta l-importazzjoni tal-prodott konċernat.

         6.   Il-Partijiet jaqblu li jikkoperaw bis-sħiħ sabiex iwaqqfu u jindirizzaw b’mod effettiv il-problemi kollha li jinbtu mill-evażjoni ta’ dan il-Ftehim.
   Artikolu 5
   1.   Il-limiti kwantitattivi stabbiliti skond dan il-Ftehim fuq l-importazzjonijiet fil-Komunità tal-prodotti ta’ l-azzar stipulati fl-Anness I ma għandhomx jinqasmu mill-Komunità f’ishma reġjonali.
   2.   Il-Partijiet għandhom jikkoperaw sabiex iżommu milli jseħħu bidliet f’daqqa u li jkunu ta’ ħsara fil-flussi tradizzjonali tal-kummerċ lejn il-Komunità. F’każ li sseħħ bidla f’daqqa u li tkun ta’ ħsara fil-flussi tradizzjonali tal-kummerċ (inkluża konċentrazzjoni reġjonali jew it-telfa ta’ klijenti tradizzjonali), il-Komunità se tkun intitolata li titlob konsultazzjonijiet sabiex issib soluzzjoni sodisfaċenti għall-problema. Dawn il-konsultazzjonijiet għandhom isiru minnufih.
   3.   Ir-Russja għandha tagħmel ħilitha sabiex tiżgura li l-esportazzjonijiet lejn il-Komunità ta’ prodotti stipulati fl-Anness I jinfirxu b’mod uniformi kemm jista’ jkun matul is-sena. F’każ li sseħħ żieda qawwija f’daqqa u li tkun ta’ ħsara, il-Komunità se tkun intitolata li titlob konsultazzjonijiet sabiex issib soluzzjoni sodisfaċenti għall-problema. Dawn il-konsultazzjonijiet għandhom isiru minnufih.
   4.   Minbarra l-obbligu li jinsab fil-paragrafu 3, fejn il-liċenzji maħruġa mill-awtoritajiet Russi jilħqu d-90 % tal-limiti kwantitattivi għas-sena kalendarja konċernata, kull waħda mill-Partijiet tista’ titlob li jsiru konsultazzjonijiet dwar il-limiti kwantitattivi għal dik is-sena. Dawn il-konsultazzjonijiet għandhom isiru minnufih. Fl-istennija tar-riżultat ta’ dawn il-konsultazzjonijiet l-awtoritajiet Russi jistgħu jkomplu joħorġu l-liċenzji ta’ l-esportazzjoni għall-prodotti stipulati fl-Anness I sakemm ma jaqbżux il-kwantitajiet stipulati fl-Anness II.
   Artikolu 6
   1.   F’każ li kwalunkwe prodott stipulat fl-Anness I qiegħed jiġi importat fil-Komunità mir-Russja taħt dawn il-kundizzjonijiet b’tali mod li jikkawża jew jhedded li jikkawża ħsara sostanzjali lill-produtturi tal-Komunità ta’ prodotti simili, il-Komunità għandha tipprovdi lir-Russja bit-tagħrif rilevanti kollu bil-ħsieb li tfittex soluzzjoni aċċettabbli għaż-żewġ Partijiet. Il-Partijiet għandhom jibdew il-konsultazzjonijiet minnufih.
   2.   F’każ li l-konsultazzjonijiet imsemmija fil-paragrafu 1 ma jirnexxilhomx iwasslu għal ftehim fi żmien 30 jum mit-talba tal-Komunità għall-konsultazzjonijiet, il-Komunità tista’ tuża d-dritt li tieħu azzjoni fir-rigward tal-miżuri ta’ salvagwardja skond id-dispożizzjonijiet tal-PCA.
   3.   Minkejja d-dispożizzjonijiet ta’ dan il-Ftehim, id-dispożizzjonijiet ta’ l-Artikolu 18 tal-PCA għandhom japplikaw.
   Artikolu 7
   1.   Il-klassifikazzjoni tal-prodotti koperti minn dan il-Ftehim huwa bbażat fuq in-nomenklatura tat-tariffi u l-istatistika tal-Komunità, minn hawn ’il quddiem “in-nomenklatura magħquda”, jew fil-forma mqassra “NM”. Kull emenda lin-nomenklatura magħquda (NM) li saret skond il-proċeduri fis-seħħ fil-Komunità dwar il-prodotti stipulati fl-Anness I jew kull deċiżjoni marbuta mal-klassifikazzjoni tal-merkanzija ma għandhiex ikollha l-effett li tnaqqas il-limiti kwantitattivi tal-prodotti stipulati fl-Anness II.
   2.   L-oriġini tal-prodotti koperti minn dan il-Ftehim għandha tiġi ddeterminata skond ir-regoli fis-seħħ fil-Komunità. Kull emenda lil dawn ir-regoli ta’ oriġini għandha tiġi kkomunikata lir-Russja u ma għandhiex ikollha l-effett li tnaqqas il-limiti kwantitattivi ta’ dan il-Ftehim. Il-proċeduri għall-kontroll ta’ l-oriġini tal-prodotti msemmija hawn fuq huma stipulati fil-Protokoll A mehmuż ma’ dan il-Ftehim.
   Artikolu 8
   1.   Bla ħsara għall-iskambju perjodiku ta’ tagħrif dwar liċenzji ta’ l-esportazzjoni u awtorizzazzjonijiet għall-importazzjoni skond l-Artikolu 4 (1), il-Partijiet jaqblu li jsir skambju tat-tagħrif disponibbli dwar l-istatistika marbuta mal-kummerċ tal-prodotti stipulati fl-Anness I f’intervalli xierqa, li jqisu l-iqsar perjodi li fihom jitħejja t-tagħrif konċernat, li għandu jkopri l-liċenzji ta’ l-esportazzjoni u l-awtorizzazzjonijiet ta’ l-importazzjoni maħruġa skond l-Artikolu 3 u l-istatistika ta’ importazzjonijiet u esportazzjonijiet fir-rigward tal-prodotti konċernati.
   2.   Kull waħda mill-Partijiet tista’ titlob li jsiru konsultazzjonijiet fil-każ ta’ xi diskrepanza sinifikanti fir-rigward tat-tagħrif skambjat.
   Artikolu 9
   1.   Bla ħsara għad-dispożizzjonijiet li jikkonċernaw il-konsultazzjonijiet previsti fir-rigward ta’ ċirkustanzi speċifiċi fl-Artikoli preċedenti, għandhom isiru konsultazzjonijiet dwar kull problema li tinbet mill-applikazzjoni ta’ dan il-Ftehim fuq talba ta’ kull waħda mill-Partijiet. Kull konsultazzjoni għandha sseħħ fi spirtu ta’ koperazzjoni u b’xewqa li jkunu rrikonċiljati d-differenzi bejn il-Partijiet.
   2.   Fil-każ fejn il-Ftehim jipprovdi li l-konsultazzjonijiet għandhom isiru minnufih, il-Partijiet jimpenjaw ruħhom li jużaw il-mezzi kollha raġjonevoli sabiex jiżguraw li dan jintlaħaq.
   3.   Kull konsultazzjoni oħra għandha tiġi rregolata mid-dispożizzjonijiet li ġejjin:

               —

               kull talba għall-konsultazzjonijiet għandha tiġi nnotifikata bil-miktub lill-Parti l-oħra,

               —

               fejn xieraq, it-talba għandha tkun segwita fi żmien perjodu raġjonevoli b’rapport li jistipula r-raġunijiet għall-konsultazzjonijiet,

               —

               il-konsultazzjonijiet għandhom jibdew fi żmien xahar mid-data tat-talba,

               —

               l-għan tal-konsultazzjonijiet huwa li jintlaħaq riżultat li jkun aċċettabbli għaż-żewġ naħat fi żmien xahar minn meta jinbdew, sakemm il-perjodu ma jkunx estiż permezz ta’ ftehim bejn il-Partijiet.

         Artikolu 10
   1.   Dan il-Ftehim għandu jidħol fis-seħħ fil-jum ta’ l-iffirmar tiegħu. Għandu jibqa’ fis-seħħ sal-31 ta’ Diċembru 2008 u jkun suġġett għal kull modifika miftiehma mill-Partijiet u sakemm ma jiġix iddenunzjat jew itterminat skond id-dispożizzjonijiet tal-paragrafi 3 jew 4. Wara l-31 ta’ Diċembru 2008 dan il-Ftehim għandu jiġġedded awtomatikament sena b’sena sakemm l-ebda Parti ma tagħti lill-Parti l-oħra avviż bil-miktub tad-denunzja tal-Ftehim mill-inqas sitt xhur qabel ma jiskadi. ma’ kull tiġdid kull sena, il-kwantitajiet ta’ kull grupp ta’ prodotti għandhom jiżdiedu bi 2.5 %.
   2.   Kull waħda mill-Partijiet tista’ f’kull ħin tipproponi modifiki lil dan il-Ftehim, u dawn se jkunu jeħtieġu l-kunsens reċiproku tal-Partijiet u jidħlu fis-seħħ fid-data li jaqblu dwarha.
   3.   Kull waħda mill-partijiet tista’ tiddenunzja dan il-Ftehim, sakemm tingħata notifika ta’ mill-inqas sitt xhur. F’dan il-każ, il-Ftehim għandu jintemm meta jiskadi l-perjodu tan-notifika u l-limiti stabbiliti b’dan il-Ftehim għandhom jitnaqqsu fuq bażi pro rata sad-data li fiha sseħħ id-denunzja sakemm il-Partijiet ma jiddeċidux mod ieħor.
   4.   F’każ li r-Russja tingħaqad mad-WTO qabel jiskadi dan il-Ftehim, il-Ftehim għandu jiġi tterminat mid-data ta’ adeżjoni.
   5.   L-Annessi, il-minuti miftiehma, id-dikjarazzjonijiet u l-Protokoll A mehmuż ma’ dan il-Ftehim għandhom jifformaw parti integrali minnu.

      Dan il-Ftehim għandu jiġi mfassal f’żewġ kopji bil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola, Żvediża u Russa, b’kull wieħed minn dawn it-testi jkun ugwalment awtentiku.
      Изготвено в Мафра на двадесет и шести октомври, две хиляди и седма година.
      Hecho en Mafra, el veintiseis de octubre de dos mil siete.
      V Mafře dne dvacátého šestého října dva tisíce sedm.
      Udfærdiget i Mafra, den seksogtyvende oktober to tusind og syv.
      Geschehen zu Mafra am sechsundzwanzigsten Oktober zweitausendsieben.
      Sõlmitud Mafras kahekümne kuuendal oktoobril kahe tuhande seitsmendal aastal.
      Έγινε στη Μάφρα, στις είκοσι έξι Οκτωβρίου δύο χιλιάδες επτά.
      Done at Mafra on the twenty-sixth day of October in the year two thousand and seven.
      Fait à Mafra, le vingt-six octobre deux mille sept.
      Fatto a Mafra, addì ventisei ottobre duemilasette.
      Mafrā, divi tūkstoši septītā gada divdesmit sestajā oktobrī.
      Priimta Mafroje, du tūkstančiai septintųjų metų spalio dvidešimt šeštą dieną.
      Kelt Mafrában, a kétezer-hetedik év október havának huszonhatodik napján.
      Magħmul f'Mafra, fis-sitta u għoxrin jum ta' Ottubru fis-sena elfejn u sebgħa.
      Gedaan te Mafra, de zesentwintigste oktober tweeduizendzeven.
      Sporządzono w Mafrze dnia dwudziestego szóstego października dwa tysiące siódmego roku.
      Feito em Mafra, em vinte e seis de Outubro de dois mil e sete.
      Întocmit la Mafra la douăzeci și șase octombrie două mii șapte.
      V Mafre dvadsiateho šiesteho októbra dvetisícsedem.
      V Mafri, šestindvajsetega oktobra leta dva tisoč sedem.
      Tehty Mafrassa kahdentenakymmenentenäkuudentena päivänä lokakuuta vuonna kaksituhattaseitsemän.
      Som skedde i Mafra den tjugosjätte oktober år tjugohundrasju.
      Совершено в г. Мафра двадцать шестого октября 2007 г.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         За Европейскoe coобщнeстbo

         За Руската Федерация
         Por la Federación de Rusia
         Za Ruskou federaci
         For Den Russiske Føderation
         Für die Russische Föderation
         Venemaa Föderatsiooni nimel
         Για τη Ρωσική Ομοσπονδία
         For the Russian Federation
         Pour la Fédération de Russie
         Per la Federazione russa
         Krievijas Federācijas vārdā
         Rusijos Federacijos vardu
         Az Orosz Föderáció részéről
         Għall-Federazzjoni Russa
         Voor de Russische Federatie
         W imieniu Federacji Rosyjskiej
         Pela Federação da Rússia
         Pentru Federația Rusă
         Za Ruskú federáciu
         Za Rusko federacijo
         Venäjän federaation puolesta
         På ryska federationen vägnar
         За Pоссийскую Федерацико

      (1)  ĠU L 327, 28.11.1997, p. 3.
   ANNESS I
   SA Prodotti rrumblati ċatt (flat-rolled)
   SA1. Koljaturi

               7208100000

               7208250000

               7208260000

               7208270000

               7208360000

               7208370010

               7208370090

               7208380010

               7208380090

               7208390010

               7208390090

               7211140010

               7211190010

               7219110000

               7219121000

               7219129000

               7219131000

               7219139000

               7219141000

               7219149000

               7225303010

               7225401510

               7225502010

               7225301000

               7225309000

         SA2. Pjonċi Tqal

               7208400010

               7208512010

               7208512091

               7208512093

               7208512097

               7208512098

               7208519100

               7208519810

               7208519891

               7208519899

               7208529100

               7208521000

               7208529900

               7208531000

               7211130000

         SA3. Prodotti oħra rrumblati ċatti

               7208400090

               7208539000

               7208540000

               7208908010

               7209150000

               7209161000

               7209169000

               7209171000

               7209179000

               7209181000

               7209189100

               7209189900

               7209250000

               7209261000

               7209269000

               7209271000

               7209279000

               7209281000

               7209289000

               7209908010

               7210110010

               7210122010

               7210128010

               7210200010

               7210300010

               7210410010

               7210490010

               7210500010

               7210610010

               7210690010

               7210701010

               7210708010

               7210903010

               7210904010

               7210908091

               7211140090

               7211190090

               7211233091

               7211238091

               7211290010

               7211908010

               7212101000

               7212109011

               7212200011

               7212300011

               7212402010

               7212402091

               7212408011

               7212502011

               7212503011

               7212504011

               7212506111

               7212506911

               7212509013

               7212600011

               7212600091

               7219211000

               7219219000

               7219221000

               7219229000

               7219230000

               7219240000

               7219310000

               7219321000

               7219329000

               7219331000

               7219339000

               7219341000

               7219349000

               7219351000

               7219359000

               7225401290

               7225409000

         SA4. Prodotti llegati

               7226200010

               7226912000

               7226919100

               7226919900

               7226997010

         SA5. Folji quarto llegati

               7225401230

               7225404000

               7225406000

               7225990010

         SA6. Pjanċi llegati rrumblati fil-kiesaħ u miksijin

               7225508000

               7225910010

               7225920010

               7226920010

         Prodotti twal SB
   SB1. Travi

               7207198010

               7207208010

               7216311000

               7216319000

               7216321100

               7216321900

               7216329100

               7216329900

               7216331000

               7216339000

         SB2. Vireg tal-wajer

               7213100000

               7213200000

               7213911000

               7213912000

               7213914100

               7213914900

               7213917000

               7213919000

               7213991000

               7213999000

               7221001000

               7221009000

               7227100000

               7227200000

               7227901000

               7227905000

               7227909500

         SB3. Oħrajn twal

               7207191210

               7207191291

               7207191299

               7207205200

               7214200000

               7214300000

               7214911000

               7214919000

               7214991000

               7214993100

               7214993900

               7214995000

               7214997100

               7214997900

               7214999500

               7215900010

               7216100000

               7216210000

               7216220000

               7216401000

               7216409000

               7216501000

               7216509100

               7216509900

               7216990010

               7218992000

               7222111100

               7222111900

               7222118100

               7222118900

               7222191000

               7222199000

               7222309710

               7222401000

               7222409010

               7224900289

               7224903100

               7224903800

               7228102000

               7228201010

               7228201091

               7228209110

               7228209190

               7228302000

               7228304100

               7228304900

               7228306100

               7228306900

               7228307000

               7228308900

               7228602010

               7228608010

               7228701000

               7228709010

               7228800010

               7228800090

               7301100000

         ANNESS II
   LIMITI KWANTITATTIVI

               (tunnellati)

               Prodotti

               Is-Sena 2007

               Is-Sena 2008

               SA. Prodotti ċatti

                  SA1. Koljaturi

               1 042 090

               1 035 000

                  SA2. Pjanċi tqal

               270 820

               275 000

                  SA3. Prodotti ċatti oħra

               565 770

               595 000

                  SA4. Prodotti llegati

               94 860

               105 000

                  SA5. Folji quarto llegati

               20 460

               25 000

                  SA6. Pjanċi llegati rrumblati fil-kiesaħ u miksijin

               105 000

               110 000

               SB. Prodotti twal

                  SB1. Travi

               55 800

               55 000

                  SB2. Vireg tal-wajer

               275 000

               324 000

                  SB3. Prodotti oħra twal

               474 200

               507 000

                  Nota: SA u SB huma kategoriji ta’ prodotti
               SA1 sa SA6 u SB1 sa SB3 huma gruppi ta’ prodotti

         MINUTA MIFTIEHMA
   Fil-kuntest ta’ dan il-Ftehim, il-Partijiet jaqblu li:

               —

               skond l-iskambju tat-tagħrif previst fl-Artikolu 4(1) dwar il-liċenzji ta’ l-esportazzjoni u l-awtorizzazzjonijiet għall-importazzjoni, il-Partijiet se jipprovdu dak it-tagħrif b’referenza għall-Istati Membri flimkien mal-Komunità bħala ħaġa waħda,

               —

               jekk il-Partijiet ma jirnexxilhomx jilħqu soluzzjoni sodisfaċenti matul il-konsultazzjonijiet previsti fl-Artikolu 5(2), ir-Russja se tikkoopera, jekk jintalab hekk mill-Komunità, billi ma toħroġx liċenzji ta’ l-esportazzjoni għal destinazzjoni konkreta fejn l-importazzjonijiet relatati ma’ dawn il-liċenzji jistgħu jiggravaw il-problemi li jirriżultaw minn bidliet f’daqqa u li jkunu ta’ ħsara fil-flussi tradizzjonali tal-kummerċ, dejjem b’dan ikun mifhum li r-Russja tista’ tkompli toħroġ liċenzji għal destinazzjonijiet oħra fil-Komunità,

               —

               il-Partijiet se jikkoperaw mill-qrib sabiex iżommu milli jseħħu bidliet f’daqqa u li jkunu ta’ ħsara fil-flussi tradizzjonali tal-kummerċ fir-rigward ta’ koljaturi (grupp ta’ prodotti SA1); ir-Russja se tagħti prijorità lil kunsinni ta’ dawn il-prodotti lill-klijenti tradizzjonali tagħha sabiex tevita li tfixkel is-suq Komunitarju, u ż-żewġ Partijiet se jgħarrfu lil xulxin minnufih f’każ li jinbtu xi problemi, u

               —

               ir-Russja se tqis kif xieraq in-natura sensittiva tas-swieq reġjonali żgħar fil-Komunità kemm dwar il-ħtiġijiet tradizzjonali tagħhom għall-provvisti kif ukoll sabiex ikunu evitati konċentrazzjonijiet reġjonali.

         DIKJARAZZJONI Nru 1
   F’każ li l-operaturi Russi kellhom joħolqu ċentri ta’ servizz fil-Komunità li jkomplu jipproċessaw il-prodotti importati mir-Russja u koperti minn dan il-Ftehim, ir-Russja tiddikjara li tista’ titlob żieda tal-limiti kwantitattivi msemmija fl-Anness II. F’dan il-każ, il-Komunità se teżamina din it-talba għal żieda u l-Partijiet se jikkonsultaw lil xulxin jekk ikun meħtieġ.
   DIKJARAZZJONI Nru 2
   Il-Partijiet jiddikjaraw li l-għan tagħhom huwa l-liberalizzazzjoni sħiħa tal-kummerċ tal-prodotti ta’ l-azzar. Iż-żewġ Partijiet jagħrfu wkoll li hija kundizzjoni importanti għall-promozzjoni tal-kummerċ bejniethom, li l-kompetizzjoni, l-għajnuna statali u d-dispożizzjonijiet dwar l-ambjent applikabbli għal kull Parti għandhom ikunu kompatibbli. Għal dan il-għan, u fuq talba tar-Russja, il-Komunità għandha tipprovdi għajnuna teknika, fil-limiti baġitarji rilevanti assenjati, sabiex tgħin lir-Russja tadotta u timplimenta d-dispożizzjonijiet leġiżlattivi li jkunu kompatibbli ma’ dawk adottati u applikati fil-Komunità. L-għajnuna teknika għandha tasal permezz ta’ proġetti dettaljati miftiehma bejn iż-żewġ Partijiet.
   DIKJARAZZJONI Nru 3
   Il-Partijiet jaqblu li ma għandhomx japplikaw fir-rigward tal-Parti l-oħra restrizzjonijiet kwantitattivi, dazji doganali, spejjeż jew xi miżuri simili fuq l-esportazzjoni ta’ skart u fdal ta’ ħadid taħt l-intestatura 7204 tan-Nomenklatura Magħquda tal-KE, bla ħsara għad-dispożizzjonijiet ta’ l-Artikolu 19 tal-PCA.
   Bla ħsara għall-paragrafu ta’ qabel, ir-Russja attwalment tapplika taxxa fuq esportazzjonijiet ta’ skart u fdal ta’ ħadid taħt l-intestatura 7204 tan-Nomenklatura Magħquda tal-KE. It-taxxa attwalment hija stabbilita għal 15 % iżda mhux inqas minn € 15 għal kull tunnellata għall-prodotti kollha taħt l-intestatura 7204, għajr għall-prodott 7204 41 00 fejn it-taxxa hija stabbilita għal 5 %.
   Il-Partijiet jaqblu li jkomplu d-diskussjoni sabiex isibu soluzzjoni sodisfaċenti. Barra minn hekk, huwa mifhum li l-limiti kwantitattivi stipulati fl-Anness II tal-Ftehim jiżdiedu bi 12 % jekk ir-Russja tneħħi t-taxxa kompletament jew b’perċentwali iżgħar li għandha tiġi ddeterminata jekk din it-taxxa titnaqqas, sakemm l-ebda miżuri oħra li jikkostitwixxu ostaklu għall-esportazzjoni ħielsa ma jiġu introdotti mir-Russja.
   Il-prodotti ta’ interess partikolari għall-Komunità huma: 7204 10 00, 7204 21 10, 7204 41 10, 7204 49 10, 7204 49 30, 7204 49 91 u 7204 49 99.
   PROTOKOLL A
   TITOLU I
   KLASSIFIKAZZJONI
   Artikolu 1
   L-awtoritajiet kompetenti tal-Komunità jimpenjaw ruħhom li jgħarrfu lir-Russja b’kull tibdil fin-nomenklatura magħquda (NM) b’deskrizzjoni sħiħa tal-prodotti koperti minn dan il-Ftehim mill-inqas xahar qabel id-data tad-dħul fis-seħħ tagħhom fil-Komunità.
   TITOLU II
   ORIĠINI
   Artikolu 2
   1.   Il-prodotti koperti minn dan il-Ftehim li joriġinaw mir-Russja (oriġini kif iddefinita mir-Regolamenti Komunitarji rilevanti) u li se jiġu esportati lejn il-Komunità skond l-arranġamenti stabbiliti minn dan il-Ftehim għandhom ikunu akkumpanjati b’ċertifikat ta’ l-oriġini Russa li jikkonforma mal-mudell li jinsab anness ma’ dan il-Protokoll.
   2.   Iċ-ċertifikat ta’ l-oriġini għandu jiġi ċċertifikat mill-organizzazzjonijiet Russi kompetenti li jkunu awtorizzati taħt il-leġiżlazzjoni Russa dwar jekk il-prodotti konċernati jistgħux jitqiesu bħala prodotti li joriġinaw minn dan il-pajjiż.
   Artikolu 3
   Iċ-ċertifikat ta’ l-oriġini għandu jinħareġ biss meta ssir applikazzjoni bil-miktub mill-esportatur jew, taħt ir-responsabbiltà ta’ l-esportatur, mir-rappreżentant awtorizzat tiegħu. L-organizzazzjonijiet Russi kompetenti li jkunu awtorizzati taħt il-leġiżlazzjoni Russa għandhom jiżguraw li ċ-ċertifikat ta’ l-oriġini jimtela kif suppost u għal dan il-għan huma għandhom jitolbu kull prova dokumentata meħtieġa jew iwettqu l-kontrolli kollha li jqisu xierqa.
   Artikolu 4
   Is-sejba ta’ diskrepanzi żgħar bejn id-dikjarazzjonijiet li jkunu saru fiċ-ċertifikat ta’ l-oriġini u dawk magħmula fid-dokumenti murija lill-uffiċċju doganali bl-għan li jitwettqu l-formalitajiet meħtieġa għall-importazzjoni ta’ prodotti m’għandhiex ipso facto titfa’ dubju fuq id-dikjarazzjonijiet fiċ-ċertifikat.
   TITOLU III
   IS-SISTEMA TA’ KONTROLL DOPPJU GĦAL PRODOTTI SUĠĠETTI GĦAL LIMITI KWANTITATTIVI
   TAQSIMA I
   Esportazzjoni
   Artikolu 5
   L-awtoritajiet xierqa tal-Gvern Russu għandhom joħorġu l-liċenzja ta’ l-esportazzjoni fir-rigward tal-kunsinni kollha ta’ prodotti ta’ l-azzar mir-Russja li jkunu koperti mill-Ftehim sal-limiti kwantitattivi rilevanti fl-Anness II tal-Ftehim.
   Artikolu 6
   1.   Il-liċenzja ta’ l-esportazzjoni għandha tkun konformi mal-mudell li jinsab anness ma’ dan il-Protokoll u għandha tkun valida għall-esportazzjonijiet fit-territorju doganali kollu tal-Komunità.
   2.   Kull liċenzja ta’ l-esportazzjoni għandha tiċċertifika inter alia li l-kwantità tal-prodott konċernat ġiet attribwita għal-limitu kwantitattiv rilevanti stabbilit għall-prodott konċernat fl-Anness II tal-Ftehim.
   Artikolu 7
   L-awtoritajiet kompetenti tal-Komunità għandhom jiġu mgħarrfa minnufih bit-tneħħija jew bil-modifika ta’ kull liċenzja ta’ l-esportazzjoni li tkun diġà nħarġet.
   Artikolu 8
   1.   L-esportazzjonijiet għandhom jiġu attribwiti għal-limiti kwantitattivi stabbiliti għas-sena li fiha tkun saret il-kunsinna tal-merkanzija anke jekk il-liċenzja ta’ l-esportazzjoni tkun inħarġet qabel din il-kunsinna.
   2.   Sabiex jiġi applikat il-paragrafu 1, il-kunsinna tal-merkanzija titqies li tkun saret fid-data li fiha ġiet mgħobbija fuq il-mezz ta’ trasport użat għall-esportazzjoni kif jidher mill-polza tat-tagħbija tagħha jew xi dokument ieħor ta’ trasport.
   TAQSIMA II
   Importazzjoni
   Artikolu 9
   Ir-rilaxx għal ċirkolazzjoni ħielsa fil-Komunità tal-prodotti koperti mill-Ftehim għandu jkun suġġett għall-preżentazzjoni ta’ awtorizzazzjoni għall-importazzjoni.
   Artikolu 10
   1.   L-importatur għandu jippreżenta l-liċenzja ta’ l-esportazzjoni sa mhux aktar tard mill-31 ta’ Marzu tas-sena ta’ wara s-sena li fiha tkun intbagħtet il-merkanzija koperta mill-liċenzja.
   2.   L-awtoritajiet kompetenti tal-Komunità għandhom joħorġu l-awtorizzazzjoni għall-importazzjoni msemmija fl-Artikolu 9, fi żmien għaxart ijiem ta’ xogħol minn meta l-importatur ikun ippreżenta l-oriġinal tal-liċenzja ta’ l-esportazzjoni korrispondenti.
   3.   L-awtorizzazzjonijiet għall-importazzjoni għandhom ikunu validi għal erba’ xhur mid-data tal-ħruġ tagħhom għall-importazzjoni fit-territorju doganali kollu tal-Komunità.
   4.   L-awtoritajiet kompetenti tal-Komunità għandhom jikkanċellaw l-awtorizzazzjoni għall-importazzjoni li diġà tkun inħarġet kull meta l-liċenzja ta’ l-esportazzjoni korrispondenti tkun ġiet irtirata.
   Madankollu, jekk l-awtoritajiet kompetenti tal-Komunità jiġu nnotifikati dwar it-tneħħija jew il-kanċellazzjoni tal-liċenzja ta’ l-esportazzjoni wara li jkun diġà seħħ ir-rilaxx għaċ-ċirkolazzjoni ħielsa tal-prodotti fil-Komunità, il-kwantitajiet rilevanti għandhom jiġu attribwiti għal-limiti stabbiliti għall-prodott.
   Artikolu 11
   Jekk l-awtoritajiet kompetenti tal-Komunità jsibu li l-kwantità totali tal-prodotti koperti mil-liċenzji ta’ l-esportazzjoni maħruġa mill-awtoritajiet kompetenti tar-Russja taqbeż il-limiti stipulati fl-Anness II tal-Ftehim, l-awtoritajiet tal-Komunità għandhom jissospendu l-ħruġ ulterjuri ta’ awtorizzazzjonijiet għall-importazzjoni. F’dan il-każ, l-awtoritajiet kompetenti tal-Komunità għandhom jgħarrfu minnufih lill-awtoritajiet kompetenti tar-Russja u għandhom jinbdew minnufih konsultazzjonijiet skond l-Artikolu 9(2) tal-Ftehim.
   TITOLU IV
   FORMA U PRODUZZJONI TAL-LIĊENZJI GĦALL-ESPORTAZZJONI U ĊERTIFIKATI TA’ L-ORIĠINI, U DISPOŻIZZJONIJIET KOMUNI LI GĦANDHOM X’JAQSMU MA’ L-ESPORTAZZJONIJIET FIL-KOMUNITÀ
   Artikolu 12
   1.   Il-liċenzja ta’ l-esportazzjoni u ċ-ċertifikat ta’ l-oriġini jistgħu jinkludu kopji addizzjonali indikati kif xieraq bħala tali. Għandhom jinkitbu bl-Ingliż. Jekk isiru bl-idejn, il-kliem għandu jkun bil-linka u b’ittri stampati.
   Dawn id-dokumenti għandu jkollhom daqs ta’ 210 × 297 mm. Il-karta użata għandha tkun karta bajda għall-kitba, imdaqqsa, mingħajr polpa mekkanika, u tiżen mhux inqas minn 25 g/m2. Jekk id-dokumenti jkollhom ħafna kopji, il-kopja ta’ fuq nett biss, li hi l-oriġinali, għandha tkun stampata bl-isfond b’disinn guilloche. Din il-kopja għandha tkun immarkata b’mod ċar bħala “oriġinali” u l-kopji l-oħra bħala “kopji”. L-oriġinali biss għandha tkun aċċettata mill-awtoritajiet kompetenti tal-Komunità bħala valida għall-iskop ta’ esportazzjoni lejn il-Komunità skond id-dispożizzjonijiet tal-Ftehim.
   2.   Kull dokument għandu juri numru tas-serje standardizzat, kemm jekk stampat kif ukoll jekk le, li bih jista’ jiġi identifikat.
   Dan in-numru għandu jkun kompost mill-elementi li ġejjin:

               —

               żewġ ittri li jidentifikaw il-pajjiż esportatur kif ġej: RU,

               —

               żewġ ittri li jidentifikaw l-Istat Membru li fih maħsub li jsir ir-rilaxx doganali kif ġej:

                           BE

                           =

                           Il-Belġju

                           BG

                           =

                           Il-Bulgarija

                           CZ

                           =

                           Ir-Repubblika Ċeka

                           DK

                           =

                           Id-Danimarka

                           DE

                           =

                           Il-Ġermanja

                           EE

                           =

                           L-Estonja

                           EL

                           =

                           Il-Greċja

                           ES

                           =

                           Spanja

                           FR

                           =

                           Franza

                           IE

                           =

                           L-Irlanda

                           IT

                           =

                           L-Italja

                           CY

                           =

                           Ċipru

                           LV

                           =

                           Il-Latvja

                           LT

                           =

                           Il-Litwanja

                           LU

                           =

                           Il-Lussemburgu

                           HU

                           =

                           L-Ungerija

                           MT

                           =

                           Malta

                           NL

                           =

                           L-Olanda

                           AT

                           =

                           L-Awstrija

                           PL

                           =

                           Il-Polonja

                           PT

                           =

                           Il-Portugall

                           RO

                           =

                           Ir-Rumanija

                           SI

                           =

                           Is-Slovenja

                           SK

                           =

                           Is-Slovakkja

                           FI

                           =

                           Il-Finlandja

                           SE

                           =

                           L-Iżvezja

                           GB

                           =

                           Ir-Renju Unit,

               —

               numru b’ċifra waħda li jidentifika s-sena konċernata li turi l-aħħar ċifra fis-sena, eż għas-sena 2007,

               —

               numru b’żewġ ċifri minn 01 sa 99, li jidentifika l-uffiċċju partikolari konċernat li joħroġ il-liċenzji fil-pajjiż esportatur,

               —

               numru b’ħames ċifri li jsegwi b’mod konsekuttiv minn 00001 sa 99999 li jkun allokat lill-Istat Membru li fih maħsub li jsir ir-rilaxx doganali.

         Artikolu 13
   Il-liċenzja ta’ l-esportazzjoni u ċ-ċertifikat ta’ l-oriġini jistgħu jinħarġu wara l-kunsinna tal-prodotti li huma jirreferu għalihom. F’dawn il-każijiet, għandu jkollhom il-kliem “maħruġ/a retrospettivament”’.
   Artikolu 14
   1.   F’każ ta’ serq, telf jew qerda tal-liċenzja ta’ l-esportazzjoni jew taċ-ċertifikat ta’ l-oriġini, l-esportatur jista’ japplika għand l-awtoritajiet Russi kompetenti li jkunu ħarġu d-dokument sabiex joħorġu kopja abbażi tad-dokumenti ta’ l-esportazzjoni fil-pussess tiegħu. It-tieni kopja taċ-ċertifikat jew tal-liċenzja maħruġa b’dan il-mod għandha turi l-kelma “duplikata”.
   2.   It-tieni kopja għandha turi d-data tal-liċenzja ta’ l-esportazzjoni jew taċ-ċertifikat ta’ l-oriġini oriġinali.
   TITOLU V
   KOPERAZZJONI AMMINISTRATTIVA
   Artikolu 15
   Il-Komunità u r-Russja għandhom jikkoperaw mill-qrib fl-implimentazzjoni tad-dispożizzjonijiet ta’ dan il-Protokoll. Għal dan il-għan, il-kuntatti u l-iskambji ta’ fehmiet, inkluż dawk dwar materji tekniċi, għandhom jiġu ffaċilitati miż-żewġ Partijiet.
   Artikolu 16
   Sabiex tkun żgurata l-applikazzjoni korretta ta’ dan il-Protokoll, il-Komunità u r-Russja qed joffru għajnuna reċiproka sabiex jiġu vverifikati l-awtentiċità u l-eżattezza tal-liċenzji ta’ l-esportazzjoni u taċ-ċertifikati ta’ l-oriġini maħruġa jew ta’ kull dikjarazzjoni li tkun saret fit-termini ta’ dan il-Protokoll.
   Artikolu 17
   Ir-Russja għandha tibgħat lill-Komunità (il-Kummissjoni Ewropea) l-ismijiet u l-indirizzi ta’ l-awtoritajiet kompetenti tal-Gvern Russu li huma awtorizzati li joħorġu u jivverifikaw il-liċenzji ta’ l-esportazzjoni u ta’ l-organizzazzjonijiet Russi kompetenti li huma awtorizzati taħt il-leġiżlazzjoni Russa li joħorġu ċ-ċertifikati ta’ l-oriġini flimkien ma’ kampjuni tat-timbri u l-firem li jużaw. Ir-Russja għandha wkoll tinnotifika lill-Komunità (il-Kummissjoni Ewropea) dwar kull tibdil f’dawn il-partikularitajiet.
   Artikolu 18
   1.   Għandha ssir verifika sussegwenti taċ-ċertifikati ta’ l-oriġini jew tal-liċenzji ta’ l-esportazzjoni b’mod każwali, jew kull meta l-awtoritajiet kompetenti tal-Komunità jkollhom dubju raġjonevoli rigward l-awtentiċità taċ-ċertifikat jew tal-liċenzja jew dwar l-eżattezza tat-tagħrif rigward l-oriġini vera tal-prodotti konċernati.
   2.   F’dawn il-każijiet, l-awtoritajiet kompetenti fil-Komunità għandhom jibagħtu lura ċ-ċertifikat ta’ l-oriġini jew il-liċenzja ta’ l-esportazzjoni jew kopja ta’ dawn lill-awtoritajiet Russi kompetenti, u fejn hu xieraq jagħtu r-raġunijiet tal-forma jew is-sustanza li jiġġustifikaw l-inkjesta. Jekk il-fattura ntbagħtet, it-tali fattura jew kopja tagħha għandha tkun mehmuża maċ-ċertifikat jew mal-liċenzja jew mal-kopji tagħhom. L-awtoritajiet għandhom ukoll jibagħtu kull tagħrif li jkun inkiseb u li jissuġġerixxi li l-partikularitajiet mogħtija fuq iċ-ċertifikat jew il-liċenzja msemmija m’humiex eżatti.
   3.   Id-dispożizzjonijiet tal-paragrafu 1 għandhom ukoll japplikaw għall-verifiki sussegwenti taċ-ċertifikati ta’ l-oriġini previsti fl-Artikolu 2 ta’ dan il-Protokoll.
   4.   Ir-riżultati tal-verifiki sussegwenti li saru skond il-paragrafi 1 u 2 għandhom jiġu kkomunikati lill-awtoritajiet kompetenti tal-Komunità sa mhux aktar tard minn tliet xhur. It-tagħrif li jiġi kkomunikat għandu jindika jekk iċ-ċertifikat jew il-liċenzja li jkun hemm dubju dwarha tapplikax għall-merkanzija li tkun ġiet esportata tassew u jekk din il-merkanzija tistax tiġi esportata skond l-arranġamenti stabbiliti mill-Ftehim. It-tagħrif għandu jinkludi wkoll, fuq talba tal-Komunità, kopji ta’ kull dokumentazzjoni meħtieġa sabiex jiddetermina bi sħiħ il-fatti, u b’mod partikolari l-oriġini vera tal-merkanzija.
   5.   Għall-għan ta’ verifiki sussegwenti taċ-ċertifikati ta’ l-oriġini, il-kopji taċ-ċertifikati kif ukoll kull dokument ta’ l-esportazzjoni li jirreferi għalihom għandhom jinżammu mill-organizzazzjonijiet Russi kompetenti għal mill-inqas sena wara t-tmiem tal-Ftehim.
   6.   Ir-rikors għall-proċedura ta’ verifika b’mod każwali speċifikata f’dan l-Artikolu m’għandux joħloq ostaklu għar-rilaxx tal-prodotti konċernati għaċ-ċirkolazzjoni ħielsa.
   Artikolu 19
   1.   Fejn il-proċedura ta’ verifika msemmija fl-Artikolu 18 jew fejn l-informazzjoni disponibbli għall-awtoritajiet kompetenti tal-Komunità jew tar-Russja turi jew tidher li turi li d-dispożizzjonijiet ta’ dan il-Ftehim qegħdin jinħarbu jew jinkisru, iż-żewġ Partijiet għandhom jikkoperaw mill-qrib u bl-urġenza xierqa sabiex jevitaw evażjoni jew ksur ta’ dan it-tip.
   2.   Għal dan il-għan, l-awtoritajiet Russi kompetenti għandhom, fuq inizjattiva tagħhom stess jew fuq talba tal-Komunità, iwettqu l-inkjesti xierqa, jew jagħmlu arranġamenti sabiex jitwettqu dawn l-inkjesti, dwar operati li jkunu, jew lilll-Komunità jidhrilha li jkunu, qed jaħarbu jew jiksru dan il-Protokoll. Ir-Russja għandha tikkomunika r-riżultati ta’ dawn l-inkjesti lill-Komunità, inkluż kull tagħrif pertinenti ieħor li jippermetti li tiġi stabbilita l-kawża ta’ l-evażjoni jew tal-ksur, inkluża l-oriġini vera tal-merkanzija.
   3.   Bi ftehim bejn il-Komunità u r-Russja, l-uffiċjali maħtura mill-Komunità jistgħu jkunu preżenti waqt l-inkjesti msemmija fil-paragrafu 2.
   4.   Skond il-koperazzjoni msemmija fil-paragrafu 1, l-awtoritajiet kompetenti tal-Komunità u tar-Russja għandhom jaqsmu bejniethom kull tagħrif meqjus minn kull waħda mill-Partijiet bħala bżonnjuż sabiex jiġu evitati l-evażjoni jew il-ksur tad-dispożizzjonijiet tal-Ftehim. Dawn l-iskambji jistgħu jinkludu tagħrif dwar il-kummerċ tat-tip ta’ prodotti koperti minn dan il-Ftehim bejn ir-Russja u l-pajjiżi terzi, b’mod partikolari fejn il-Komunità jkollha bażi raġjonevoli sabiex tqis li l-prodotti konċernati jistgħu jkunu fi tranżitu fit-territorju tar-Russja qabel ma jkunu ġew importati fil-Komunità. Dan it-tagħrif jista’ jinkludi, fuq talba tal-Komunità, kopji tad-dokumenti rilevanti kollha, fejn ikunu disponibbli.
   5.   Fejn ikun hemm prova suffiċjenti ta’ l-evażjoni jew tal-ksur tad-dispożizzjonijiet ta’ dan il-Protokoll, l-awtoritajiet kompetenti tar-Russja u tal-Komunità jistgħu jaqblu li jieħdu kull miżura meħtieġa sabiex dan il-ksur jew din l-evażjoni ma terġax tirrepeti ruħha.


title: Deċiżjoni tal-Kunsill (PESK) 2015/2215 tat-30 ta' Novembru 2015 b'appoġġ għall-UNSCR 2235 (2015), li tistabbilixxi mekkaniżmu ta' investigazzjoni konġunt bejn l-OPCW u n-NU sabiex jiġu identifikati l-awturi ta' attakki kimiċi fir-Repubblika Għarbija Sirjana

text:
               1.12.2015

               MT

               Il-Ġurnal Uffiċjali tal-Unjoni Ewropea

               L 314/51

         DEĊIŻJONI TAL-KUNSILL (PESK) 2015/2215
   tat-30 ta' Novembru 2015
   b'appoġġ għall-UNSCR 2235 (2015), li tistabbilixxi mekkaniżmu ta' investigazzjoni konġunt bejn l-OPCW u n-NU sabiex jiġu identifikati l-awturi ta' attakki kimiċi fir-Repubblika Għarbija Sirjana
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 26(2) u l-Artikolu 31(1) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-7 ta' Awwissu 2015, il-Kunsill tas-Sigurtà tan-NU adotta unanimament ir-Riżoluzzjoni (UNSCR) 2235 (2015), li tikkundanna kwalunkwe użu ta' kimiċi tossiċi, bħall-kloru, bħala arma kimika fir-Repubblika Għarbija Sirjana u li tesprimi d-determinazzjoni tiegħu li jidentifika lil dawk responsabbli għal tali atti. Għal dan l-għan, il-Kunsill tas-Sigurtà tan-NU stabbilixxa, għal perijodu ta' sena, bil-possibbiltà ta' estensjoni futura jekk jidhirlu li dan ikun meħtieġ, mekkaniżmu ta' investigazzjoni konġunt (MIK) biex jiġu identifikati, sal-aktar punt fattibbli, individwi, entitajiet, gruppi jew gvernijiet li kienu l-awturi, l-organizzaturi, l-isponsors jew b'xi mod ieħor involuti fl-użu ta' kimiċi, inkluż il-kloru jew kwalunkwe kimika tossika oħra, bħala armi fir-Repubblika Għarbija Sirjana, f'każijiet fejn il-missjoni ta' tiftix tal-fatti (FFM, fact-finding mission) tal-Organizzazzjoni għall-Projbizzjoni ta' Armi Kimiċi (OPCW) tiddetermina jew tkun iddeterminat li inċident speċifiku fir-Repubblika Għarbija Sirjana involva jew x'aktarx involva l-użu ta' kimiċi, inkluż il-kloru jew kwalunkwe kimika tossika oħra, bħala armi.

               (2)

               Fl-10 ta' Settembru 2015, il-Kunsill tas-Sigurtà tan-NU awtorizza r-rakkomandazzjonijiet, inklużi elementi ta' termini ta' referenza dwar il-MIK bejn l-OPCW u n-NU stabbilit mill-UNSCR 2235 (2015), ippreżentati mis-Segretarju Ġenerali tan-NU fl-ittri tiegħu lill-President tal-Kunsill tas-Sigurtà tan-NU tas-27 ta' Awwissu 2015 u tad-9 ta' Settembru 2015.

               (3)

               L-Istrateġija tal-UE kontra l-Proliferazzjoni ta' Armi ta' Qerda Massiva (l-'Istrateġija') tissottolinja r-rwol kruċjali tal-Konvenzjoni dwar il-Projbizzjoni tal-Iżvilupp, il-Produzzjoni, il-Ħażna u l-Użu ta' Armi Kimiċi u dwar il-Qerda tagħhom (CWC) u tal-OPCW fil-ħolqien ta' dinja ħielsa mill-armi kimiċi.

               (4)

               L-Unjoni qed timplimenta l-Istrateġija b'mod attiv u qed timplimenta l-miżuri elenkati fil-Kapitolu III tagħha, b'mod partikolari billi tipprovdi riżorsi finanzjarji għall-appoġġ ta' proġetti speċifiċi mwettqa minn istituzzjonijiet multilaterali, bħall-OPCW. Għaldaqstant, fid-9 ta' Diċembru 2013, il-Kunsill adotta d-Deċiżjoni 2013/726/PESK (1) b'appoġġ għall-attivitajiet tal-OPCW fil-qafas ta' UNSCR 2118 (2013), id-Deċiżjoni tal-Kunsill Eżekuttiv tal-OPCW tas-27 ta' Settembru 2013 dwar il-qerda tal-armi kimiċi Sirjani u deċiżjonijiet u riżoluzzjonijiet sussegwenti u relatati. Barra minn hekk, fis-17 ta' Frar 2015, il-Kunsill adotta d-Deċiżjoni (PESK) 2015/259 (2) b'appoġġ għall-attivitajiet tal-OPCW fil-qafas tal-implimentazzjoni tal-Istrateġija.

               (5)

               Fit-23 ta' Settembru 2015, id-Direttur Ġenerali tal-OPCW indirizza ittra lir-Rappreżentant Għoli tal-Unjoni għall-Affarijiet Barranin u l-Politika ta' Sigurtà ('ir-Rappreżentant Għoli') fejn intalbet kontribuzzjoni finanzjarja mill-Unjoni għal fond fiduċjarju għal missjonijiet tal-OPCW fir-Repubblika Għarbija Sirjana, inklużi attivitajiet relatati mal-FFM tal-OPCW, b'appoġġ għall-MIK, li janalizzaw allegazzjonijiet tal-użu ta' kimiċi, inkluż il-kloru jew kwalunkwe kimika tossika oħra, bħala armi.

               (6)

               Fl-24 ta' Settembru 2015, il-Kap tal-MIK bejn l-OPCW u n-NU indirizza ittra lir-Rappreżentant Għoli fejn talab appoġġ finanzjarju għall-MIK permezz ta' fond fiduċjarju.

               (7)

               Konsegwentement għall-adeżjoni tar-Repubblika Għarbija Sirjana mal-CWC, b'effett mill-14 ta' Ottubru 2013, l-OPCW hija responsabbli li tivverifika l-konformità tar-Repubblika Għarbija Sirjana mas-CWC u t-termini ta' kwalunkwe Deċiżjoni rilevanti tal-Kunsill Eżekuttiv tal-OPCW u li tirrapporta, f'koordinazzjoni mas-Segretarju Ġenerali tan-NU, kif meħtieġ, lill-Kunsill tas-Sigurtà tan-NU dwar nuqqas ta' konformità mal-UNSCR 2118 (2013).

               (8)

               L-implimentazzjoni teknika ta' din id-Deċiżjoni għandha tkun fdata lill-OPCW u l-Uffiċċju tan-NU għall-Affarijiet ta' Diżarm (UNODA) bħala l-uffiċċju ta' implimentazzjoni tal-fond fiduċjarju tal-MIK. Il-proġetti appoġġati mill-Unjoni jistgħu jiġu ffinanzjati biss permezz ta' kontribuzzjonijiet volontarji lill-fondi fiduċjarji rispettivi tal-OPCW u tal-MIK. Dawn il-kontribuzzjonijiet li ser jiġu pprovduti mill-Unjoni ser ikunu strumentali biex l-OPCW u l-MIK ikunu jistgħu jwettqu l-kompiti stabbiliti f'UNSCR 2235 (2015).

               (9)

               Is-superviżjoni tal-implimentazzjoni korretta tal-kontribuzzjoni finanzjarja tal-Unjoni għandha tkun fdata lill-Kummissjoni,

         ADOTTA DIN ID-DEĊIŻJONI:
   Artikolu 1
   1.   Sabiex ikunu implimentati ċerti elementi tal-Istrateġija, l-Unjoni għandha tappoġġa lill-OPCW u l-MIK billi tikkontribwixxi għal spejjeż assoċjati mal-attivitajiet tagħhom taħt l-UNSCR 2235 (2015), bl-objettiv ġenerali li ġej: l-identifikazzjoni sal-aktar punt fattibbli ta' individwi, entitajiet, gruppi jew gvernijiet li kienu l-awturi, l-organizzaturi, l-isponsors jew b'xi mod ieħor involuti fl-użu ta' kimiċi, inkluż il-kloru jew kwalunkwe kimika tossika oħra, bħala armi fir-Repubblika Għarbija Sirjana, fejn l-FFM tal-OPCW tiddetermina jew tkun iddeterminat li inċident speċifiku fir-Repubblika Għarbija Sirjana involva jew x'aktarx involva l-użu ta' kimiċi, inkluż il-kloru jew kwalunkwe kimika tossika oħra, bħala armi.
   2.   Sabiex jintlaħaq l-objettiv imsemmi fil-paragrafu 1, l-Unjoni għandha tappoġġa l-proġetti li ġejjin:

               (a)

               missjonijiet speċjali tal-OPCW fir-Repubblika Għarbija Sirjana, inklużi attivitajiet relatati mal-FFM tal-OPCW b'appoġġ għall-MIK, li janalizzaw allegazzjonijiet ta' użu ta' kimiċi, inkluż il-kloru jew kwalunkwe kimika tossika oħra, bħala armi;

               (b)

               MIK bejn l-OPCW u n-NU, inkluż l-istabbiliment tiegħu u l-kapaċità li jibda jopera b'mod sħiħ skont UNSCR 2235 (2015).

         Deskrizzjoni dettaljata ta' dawn il-proġetti tinsab fl-Anness.
   Artikolu 2
   1.   Ir-Rappreżentant Għoli għandu jkun responsabbli għall-implimentazzjoni ta' din id-Deċiżjoni.
   2.   L-implimentazzjoni teknika tal-proġetti msemmija fl-Artikolu 1(2) għandha tkun fdata lill-OPCW u l-UNODA bħala l-uffiċċju ta' implimentazzjoni tal-fond fiduċjarju tal-MIK. Huma għandhom iwettqu dan il-kompitu taħt ir-responsabbiltà tar-Rappreżentant Għoli. Għal dan il-għan, ir-Rappreżentant Għoli għandu jidħol fl-arranġamenti meħtieġa mal-OPCW u l-UNODA.
   Artikolu 3
   1.   L-ammont ta' referenza finanzjarja għall-implimentazzjoni tal-proġetti msemmijin fl-Artikolu 1(2) għandu jkun ta' EUR 4 586 096.
   2.   L-infiq iffinanzjat mill-ammont stabbilit fil-paragrafu 1 għandu jkun amministrat f'konformità mal-proċeduri u r-regoli applikabbli għall-baġit tal-Unjoni.
   3.   Il-Kummissjoni għandha tissorvelja l-amministrazzjoni korretta tal-infiq imsemmi fil-paragrafu 1. Għal dan il-għan, hija għandha tikkonkludi ftehimiet ta' finanzjament mal-OPCW u l-UNODA bħala l-uffiċċju ta' implimentazzjoni tal-fond fiduċjarju tal-MIK, rispettivament. Il-ftehimiet ta' finanzjament għandhom jistipulaw li l-OPCW u n-NU għandhom jiżguraw il-viżibbiltà tal-kontribuzzjoni tal-Unjoni, b'mod adatt skont id-daqs tagħha.
   4.   Il-Kummissjoni għandha tagħmel ħilitha biex tikkonkludi l-ftehimiet ta' finanzjament imsemmija fil-paragrafu 3 malajr kemm jista' jkun wara d-dħul fis-seħħ ta' din id-Deċiżjoni. Hija għandha tinforma lill-Kunsill bi kwalunkwe diffikultà f'dak il-proċess u bid-data tal-konklużjoni ta' dawk il-ftehimiet ta' finanzjament.
   Artikolu 4
   1.   Ir-Rappreżentant Għoli għandu jirrapporta lill-Kunsill dwar l-implimentazzjoni ta' din id-Deċiżjoni abbażi ta' rapporti regolari mħejjijin mill-OPCW u l-MIK bejn l-OPCW u n-NU. Dawk ir-rapporti għandhom ikunu l-bażi ta' evalwazzjoni mill-Kunsill.
   2.   Il-Kummissjoni għandha tipprovdi lill-Kunsill b'informazzjoni dwar l-aspetti finanzjarji tal-implimentazzjoni tal-proġetti msemmija fl-Artikolu 1(2).
   Artikolu 5
   1.   Din id-Deċiżjoni għandha tidħol fis-seħħ fid-data tal-adozzjoni tagħha.
   2.   Hija għandha tiskadi 18-il xahar wara d-data tal-konklużjoni tal-ftehimiet ta' finanzjament bejn il-Kummissjoni u l-OPCW u l-UNODA imsemmija fl-Artikolu 3(3), jew għandha tiskadi fil-31 ta' Mejju 2016 jekk ma jkun ġie konkluż l-ebda ftehim ta' finanzjament bħal dan qabel dik id-data.

      Magħmul fi Brussell, it-30 ta' Novembru 2015.

            Għall-Kunsill

            Il-President

         É. SCHNEIDER

      (1)  Deċiżjoni tal-Kunsill 2013/726/PESK tad-9 ta' Diċembru 2013 b'appoġġ għal UNSCR 2118 (2013) u l-Kunsill Eżekuttiv tal-OPCW EC-M-33/Dec 1, fil-qafas tal- implimentazzjoni tal-Istrateġija tal-UE kontra l-Proliferazzjoni tal-Armi ta' Qerda Massiva (ĠU L 329, 10.12.2013, p. 41).

      (2)  Deċiżjoni tal-Kunsill (PESK) 2015/259 tas-17 ta' Frar 2015 b'appoġġ għall-attivitajiet tal-Organizzazzjoni għall-Projbizzjoni ta' Armi Kimiċi (OPCW) fil-qafas tal-implimentazzjoni tal-Istrateġija tal-UE kontra l-Proliferazzjoni ta' Armi ta' Qerda Massiva (ĠU L 43, 18.2.2015, p. 14).

      ANNESS

         Appoġġ tal-Unjoni Ewropea għall-UNSCR 2235 (2015) fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta' Qerda Massiva

      1.   Qafas ġenerali u objettivi

      F'April 2014, fil-quċċata tal-operazzjoni għat-tneħħija u l-qerda tal-armi kimiċi tas-Sirja, saru għadd ta' allegazzjonijiet serji rigward l-użu tal-kloru bħala arma kontra l-popolazzjoni ċivili. Id-Direttur Ġenerali tal-Organizzazzjoni għall-Projbizzjoni ta' Armi Kimiċi (OPCW) stabbilixxa missjoni ta' tiftix tal-fatti (FFM) tal-OPCW biex tinvestiga dawn l-allegazzjonijiet. Id-deċiżjoni tiegħu kienet appoġġata mill-Kunsill Eżekuttiv tal-OPCW u s-Segretarju Ġenerali tan-Nazzjonijiet Uniti (NU) wiegħed l-assistenza tiegħu.
      F'Mejju 2014 tim magħmul minn persunal tal-OPCW u tan-NU għamel tentattiv biex iwettaq investigazzjoni fuq il-post f'wieħed mill-villaġġi li allegatament kien attakkat bil-kloru. Waqt li kien qed jaqsam żona ta' lqugħ bejn iż-żoni kkontrollati mill-gvern Sirjan u dawk ikkontrollati mill-oppożizzjoni, it-tim sab ruħu taħt attakk armat u kellu jwaqqaf il-missjoni. Il-FFM madankollu kompliet il-ħidma tagħha, intervistat xhieda u tobba li jagħtu l-kura, dawk li jagħtu l-ewwel rispons u vittmi f'post sikur barra mis-Sirja. Abbażi ta' din il-ħidma, il-FFM ikkonkludiet b'livell għoli ta' kunfidenza li l-kloru, kemm pur jew f'taħlita, kien fil-fatt intuża bħala arma fi tliet villaġġi fit-Tramuntana tas-Sirja.
      Fid-Deċiżjoni tiegħu EC-M-48/DEC.1 adottata fl-4 ta' Frar 2015, il-Kunsill Eżekuttiv tal-OPCW esprima tħassib serju dwar is-sejbiet tal-FFM u afferma mill-ġdid il-kundanna tiegħu, bl-aktar mod qawwi possibbli, l-użu ta' armi kimiċi minn kwalunkwe persuna taħt kwalunkwe ċirkostanza. Il-Kunsill Eżekuttiv tal-OPCW esprima appoġġ ukoll għall-kontinwazzjoni tal-ħidma tal-FFM b'mod partikolari bl-istudju tal-informazzjoni kollha disponibbli relatata ma' allegazzjonijiet dwar l-użu tal-armi kimiċi fis-Sirja, inklużi dawk provduti mir-Repubblika Għarbija Sirjana kif ukoll minn oħrajn. Din kienet segwita mill-adozzjoni fis-6 ta' Marzu 2015 tar-Riżoluzzjoni tal-Kunsill tas-Sigurtà tan-NU (UNSCR) 2209 (2015) li fiha l-Kunsill tas-Sigurtà tan-NU approva d-deċiżjoni tal-Kunsill Eżekuttiv tal-OPCW u appella biex dawk responsabbli għal dawn l-attakki jwieġbu għal għemilhom.
      B'segwitu ta' dik ir-Riżoluzzjoni, fis-7 ta' Awwissu 2015, il-Kunsill tas-Sigurtà tan-NU adotta unanimament l-UNSCR 2235 (2015), li tikkundanna kwalunkwe użu ta' kimiċi tossiċi, bħalma huwa l-kloru, bħala arma kimika fir-Repubblika Għarbija Sirjana u esprima d-determinazzjoni tiegħu li jidentifika lil dawk responsabbli għal tali atti. F'dan ir-rigward, il-Kunsill tas-Sigurtà tan-NU fakkar il-Protokoll għall-Projbizzjoni tal-Użu fil-Gwerra ta' Gassijiet Asfissjanti, Velenużi jew Gassijiet Oħra, u ta' Mezzi Batterjoloġiċi; il-Konvenzjoni dwar il-Projbizzjoni tal-Iżvilupp, il-Produzzjoni, il-Ħażna u l-Użu ta' Armi Kimiċi u dwar il-Qerda tagħhom (CWC); u l-UNSCR 1540 (2004), l-UNSCR 2118 (2013) u l-UNSCR 2209 (2015). Il-Kunsill tas-Sigurtà tan-NU stabbilixxa għal perijodu ta' sena, bil-possibbiltà ta' estensjoni futura jekk jidhirlu li dan huwa meħtieġ, mekkaniżmu ta' investigazzjoni konġunt (MIK) bejn l-OPCW u n-NU biex jiġi identifikat sal-aktar punt fattibbli individwi, entitajiet, gruppi jew gvernijiet li kienu l-awturi, l-organizzaturi, l-isponsors jew b'xi mod ieħor involuti fl-użu ta' kimiċi, inkluż il-kloru jew kwalunkwe kimika tossika oħra, bħala armi fir-Repubblika Għarbija Sirjana, fejn il-FFM tal-OPCW tiddetermina jew tkun iddeterminat li inċident speċifiku fir-Repubblika Għarbija Sirjana involva jew x'aktarx involva l-użu ta' kimiċi, inkluż il-kloru jew kwalunkwe kimika tossika oħra, bħala armi. Dak il-mekkaniżmu attwalment qed jiġi stabbilit.
      Għal dan il-għan, l-Unjoni għandha tappoġġa lill-OPCW u l-MIK fil-kompiti rispettivi tagħhom taħt l-UNSCR 2235 (2015) u d-deċiżjoni tal-Kunsill Eżekuttiv tal-OPCW EC-M-48/DEC.1, kif ukoll is-CWC.
      2.   Deskrizzjoni tal-Proġetti

      A.   Proġett 1: FFMs tal-OPCW
      1.   Għan tal-Proġett
      Li tiġi appoġġata l-implimentazzjoni tal-FFM tal-OPCW, kemm taħt l-UNSCR 2235 (2015) u d-deċiżjoni tal-Kunsill Eżekuttiv tal-OPCW EC-M-48/DEC.1, kif ukoll taħt is-CWC, billi jiġu koperti l-ispejjeż operazzjonali relatati tal-FFM. Dawk l-ispejjeż jinkludu r-reklutaġġ ta' konsulenti esterni b'ħiliet speċifiċi (eż. interpreti u tobba), kif ukoll l-apparat tal-OPCW meħtieġ mit-tim tal-FFM.
      2.   Riżultati mistennija
      Il-ħidma attwalment għaddejja tal-FFM ser titfa' dawl fuq għadd ta' allegazzjonijiet ta' użu ta' kimiċi tossiċi fir-Repubblika Għarbija Sirjana, u għandha tikkoopera mill-qrib mal-MIK u b'hekk tikkontribwixxi għat-twettiq tal-mandat tal-MIK taħt il-paragrafu 5 ta' UNSCR 2235 (2015).
      3.   Deskrizzjoni tal-proġett
      Il-FFM għandha tkompli tivvaluta jekk l-inċidenti allegati fir-Repubblika Għarbija Sirjana involvew jew x'aktarx involvew l-użu ta' kimiċi bħala armi. L-attivitajiet tal-FFM ikopru allegazzjonijiet kemm ta' inċidenti fil-passat kif ukoll ta' inċidenti li jistgħu allegatament iseħħu fil-futur. Il-kumplessità ta' dawn l-attivitajiet x'aktarx li tvarja b'mod konsiderevoli; għalhekk in-numru eżatt ta' skjeramenti ma jistax jiġi determinat b'mod preċiż.
      Abbażi tal-esperjenza ta' skjeramenti fl-2015, l-OPCW qed tistenna li fl-2016 l-operazzjonijiet tal-FFM jistgħu jinvolvu l-iskjerament ta' bejn 6 sa 12-il ispettur fuq sitt missjonijiet, li t-tul ta' żmien ta' kull wieħed minnhom ikun madwar tliet ġimgħat. X'aktarx li kull missjoni ser tinkludi r-reklutaġġ ta' konsulenti esterni b'ħiliet speċifiċi bħal interpreti u tobba.
      L-attivitajiet li ġejjin huma ppjanati bħala parti mill-FFM:

                  (a)

                  Intervisti: in-natura tal-inċidenti allegati tista' twassal għall-ħtieġa li jiġu intervistati varjetà kbira ta' xhieda. Dawn jinkludu:

                              —

                              persunal mediku

                              —

                              dawk li jagħtu l-ewwel rispons

                              —

                              tobba li jagħtu l-kura

                              —

                              vittmi

                              —

                              xhieda oħra.

                        Fil-fatt, it-timijiet tal-intervisti jeħtieġ li jkollhom għarfien pluridimensjonali inkluż fl-armamenti, fil-kimiċi, fis-sinjali u s-sintomi mediċi, kif ukoll fl-interpretazzjoni.

                  (b)

                  Eżamijiet mediċi u t-teħid ta' kampjuni bijomediċi.

                  (c)

                  Identifikazzjoni tal-kampjun, il-ġbir u l-analiżi.

                  (d)

                  Immaniġġjar ta' evidenza, inklużi sorsi miftuħa kif ukoll oġġetti provduti minn xhieda u partijiet terzi. Minbarra dak tat-timijiet tal-intervisti, għarfien pluridimensjonali huwa wkoll meħtieġ b'mod partikolari f'dan il-qasam.

                  (e)

                  Kitba ta' rapporti.

                  (f)

                  Taħriġ, inkluż taħriġ ta' aġġornament sabiex iżommu ruħhom aġġornati ma' prattiki moderni:

                              —

                              approċċi ta' sikurezza u sigurtà fil-qasam,

                              —

                              tekniki tal-intervista,

                              —

                              immaniġġjar u ħażna ta' evidenza, inkluża l-katina tal-kustodja,

                              —

                              konsapevolezza tal-fdalijiet esplożivi tal-gwerra,

                              —

                              kors ta' taħriġ dwar kimiċi tossiċi,

                              —

                              konsapevolezza forensika,

                              —

                              kimika industrijali bażika u tfassil ta' profil kimiku.

                  (g)

                  Valutazzjoni tas-sit u sfruttament tax-xena.

                  (h)

                  Persunal ta' appoġġ għall-missjoni u għarfien, b'mod partikolari għal missjonijiet kumplessi.

            B.   Proġett 2: MIK bejn l-OPCW u n-NU
      1.   Għan tal-proġett
      Li jiġi appoġġat l-istabbiliment rapidu tal-MIK u l-kapaċità tiegħu li jibda jopera b'mod sħiħ skont UNSCR 2235 (2015).
      2.   Riżultati mistennija
      L-identifikazzjoni sal-aktar punt fattibbli ta' individwi, entitajiet, gruppi jew gvernijiet li kienu l-awturi, l-organizzaturi, l-isponsors jew b'xi mod ieħor involuti fl-użu ta' kimiċi, inkluż il-kloru jew kwalunkwe kimika tossika oħra, bħala armi fir-Repubblika Għarbija Sirjana.
      3.   Deskrizzjoni tal-proġett
      Il-Kunsill tas-Sigurtà tan-NU approva r-rakkomandazzjonijiet tas-Segretarju Ġenerali tan-NU rigward l-istabbiliment u l-operazzjoni tal-MIK u talab li s-Segretarju Ġenerali tan-NU, f'koordinazzjoni mad-Direttur Ġenerali tal-OPCW, iwettaq mingħajr dewmien il-passi, miżuri, u l-arranġamenti meħtieġa għall-istabbiliment rapidu u l-funzjonament sħiħ tal-MIK, inkluż ir-reklutaġġ ta' persunal imparzjali u ta' esperjenza li għandhom ħiliet u għarfien rilevanti biex jimplimentaw b'mod sħiħ ir-responsabbiltajiet skont UNSCR 2235 (2015).
      Il-MIK għandu jitmexxa minn bord indipendenti ta' tliet membri (il-“Bord ta' Tmexxija”) li jiġi appoġġat minn persunal ċentrali ta' professjonisti miġbura fi tliet komponenti. F'dan ir-rigward, il-MIK għandu jkun immexxi minn Assistent-Segretarju-Ġenerali bir-responsabbiltà globali u żewġ Deputati responsabbli għall-komponenti politiċi u ta' investigazzjoni, rispettivament.
      It-tmexxija tal-MIK għandha tkun appoġġata minn tliet komponenti. Uffiċċju Politiku, li ser ikun ibbażat fi New York, għandu jipprovdi analiżi politika, pariri legali, relazzjonijiet mal-mezzi tal-informazzjoni u appoġġ amministrattiv. Uffiċċju tal-Investigazzjoni, li ser ikun ibbażat fl-Aja, għandu jipprovdi analiżi kimika u medika, il-forensika, analiżi tal-ordinanza militari, l-investigazzjoni u l-analiżi tal-informazzjoni. Uffiċċju ta' Appoġġ Operazzjonali, li ser ikun ibbażat fi New York, għandu jipprovdi appoġġ għall-komponenti politiċi u ta' investigazzjoni.
      Il-persunal ċentrali tal-MIK, bl-eċċezzjoni ta' dawk b'funzjoni amministrattiva, għandhom jiġu ffinanzjati mill-baġit regolari. Il-Kunsill tas-Sigurtà ddeċieda li materjal u ħtiġijiet tekniċi għandhom jiġu ffinanzjati minn kontribuzzjonijiet volontarji. Għal dak il-għan, is-Segretarju-Ġenerali tan-NU stabbilixxa fond fiduċjarju, li għandu jiġi amministrat f'konformità mar-regolamenti amministrattivi u finanzjarji tan-NU.
      F'konformità mal-Istrateġija tal-UE kontra l-Proliferazzjoni ta' Armi ta' Qerda Massiva, li tistabbilixxi l-objettiv tal-promozzjoni tar-rwol tal-Kunsill tas-Sigurtà tan-NU, u t-tisħiħ tal-għarfien tiegħu biex jiffaċċa l-isfidi tal-proliferazzjoni, l-Unjoni għandha tappoġġa l-implimentazzjoni ta' UNSCR 2235 (2015), b'mod partikolari f'dawk l-oqsma li għandhom potenzjal għoli għal impatt viżibbli u rapidu fl-istabbiliment tal-MIK u l-kapaċità tiegħu li jibda jopera b'mod sħiħ.
      Dawn jinkludu appoġġ għall-attivitajiet li ġejjin:

                  (a)

                  il-finalizzazzjoni tat-twaqqif ta' uffiċċji kemm fi New York u fl-Aja u għall-Bord ta' Tmexxija u l-Uffiċċji Politiċi u ta' Investigazzjoni tiegħu, rispettivament, kif ukoll l-Uffiċċju ta' Appoġġ Operazzjonali u x-xiri ta' għamara tal-uffiċċju u armarji li jissakkru biex tiġi żgurata l-ħażna sigura ta' informazzjoni u materjali riċevuti u/jew iġġenerati mill-MIK;

                  (b)

                  l-iżvilupp u l-implimentazzjoni ta' sistema ta' ġestjoni ta' rekords fi ħdan reġim robust tas-sigurtà tal-informazzjoni li għandha tiġi applikata għall-informazzjoni kollha miksuba jew iġġenerata mill-MIK fit-twettiq tal-ħidma tiegħu; dan ir-reġim għandu jieħu kont tar-rekwiżiti tal-kunfidenzjalità u tas-sigurtà meqjusa neċessarji għall-ħażna u l-użu tal-informazzjoni u materjali riċevuti u/jew iġġenerati mill-MIK;

                  (c)

                  it-tħejjija ta' skjerament possibbli tal-investigaturi tal-MIK lejn ir-Repubblika Għarbija Sirjana jekk dan jitqies bħala rilevanti mill-MIK għall-investigazzjoni tiegħu u fejn huwa jiddeċiedi li hemm raġunijiet raġonevoli biex jitqies ġustifikat l-aċċess għas-Sirja, inkluż f'żoni fi ħdan it-territorju Sirjan iżda barra mill-kontroll tar-Repubblika Għarbija Sirjana;

                  (d)

                  ix-xiri ta' tagħmir tal-komunikazzjoni u dak relatat mas-sigurtà, u provvisti għall-uffiċċji biex jiġi appoġġat il-MIK fl-implimentazzjoni tal-mandat tiegħu. Dawn għandhom jinkludu apparat tal-IT (server dedikat, kompjuters, laptops bi stazzjonijiet għad-dokkjar, sett addizzjonali ta' kompjuters għan-netwerk tal-intranet li mhux imqabbad mal-Internet, magni kummerċjali li jqattgħu l-karti (shredders), eċċ.) li huma meħtieġa biex tiġi żgurata l-implimentazzjoni tar-reġim tas-sigurtà tal-informazzjoni msemmi fil-punt (b).

            L-għarfien u l-attivitajiet addizzjonali għandhom ikunu ffinanzjati permezz ta' kontribuzzjonijiet volontarji hekk kif ir-rekwiżiti jibqgħu jitfaċċaw. Għandhom jiġu impjegati għal perijodi qosra konsulenti esperti ad hoc, inkluż għall-iżvilupp rapidu tas-sistema ta' ġestjoni ta' rekords u tar-reġim tas-sigurtà tal-informazzjoni msemmi fil-punt (b), kif ukoll l-iżvilupp ta' proċeduri operattivi standard.
      3.   Tul ta' żmien

      Il-perijodu stmat ta' implimentazzjoni għal dawn il-proġetti huwa ta' 12-il xahar.
      4.   Aġenzija ta' implimentazzjoni

      L-OPCW ser tiġi fdata bl-implimentazzjoni teknika tal-proġett 1. Dak il-proġett għandu jiġi implimentat mill-persunal tal-OPCW, esperti u kuntratturi.
      L-Uffiċċju tan-Nazzjonijiet Uniti għall-Affarijiet ta' Diżarm f'isem il-MIK bejn l-OPCW u n-NU għandu jiġi fdat bl-implimentazzjoni teknika tal-proġett 2. Dak il-proġett għandu jiġi implimentat mill-persunal tal-MIK, konsulenti, u kuntratturi.
      In-NU u l-OPCW ser jiżviluppaw l-attivitajiet tagħhom f'kooperazzjoni mal-isħab rilevanti, inkluż organizzazzjonijiet u aġenziji internazzjonali, sabiex jiżguraw sinerġiji effettivi u jevitaw duplikazzjoni.
      5.   Viżibbiltà tal-Unjoni

      L-aġenzija ta' implimentazzjoni għandha tieħu l-miżuri adatti kollha biex tippubbliċizza l-fatt li l-azzjoni hija ffinanzjata mill-Unjoni. Tali miżuri għandhom jiġu implimentati skont il-manwal dwar il-Komunikazzjoni u l-viżibbiltà għal azzjonijiet esterni tal-UE ppubblikat mill-Kummissjoni Ewropea.
      6.   Rapportar

      L-aġenziji ta' implimentazzjoni għandhom iħejju:

                  (a)

                  rapporti regolari dwar l-implimentazzjoni tal-proġetti kkonċernati; u

                  (b)

                  rapport finali mhux aktar tard minn 3 xhur wara li jitlestew l-attivitajiet rilevanti

            7.   Spiża totali stmata tal-proġetti

      L-ispiża totali stmata tal-proġetti hija ta' EUR 4 586 096.